Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2023/02/87974/	KNU တပ်မဟာ ၅ နယ်မြေရှိ ကျေးရွာများကို စစ်လေယာဉ်များ ဖြင့် ဗုံးကျဲမှု စာသင်ကျောင်းများ အပါအဝင် လူနေအိမ်များ၊ တန်ဖိုးရှိ ပစ္စည်းများ အများအပြား မီးလောင်ပြာကျ	["KNU တပ်မဟာ ၅ နယ်မြေရှိ ကျေးရွာများကို စစ်လေယာဉ်များ ဖြင့် ဗုံးကျဲမှု စာသင်ကျောင်းများ အပါအဝင် လူနေအိမ်များ၊ တန်ဖိုးရှိ ပစ္စည်းများ အများအပြား မီးလောင်ပြာကျ", "ရန်ကုန်၊ ဖေဖော်ဝါရီ ၁၇", "ကရင်ပြည်နယ် KNU တပ်မဟာ ၅ နယ်မြေကို စစ်တပ်က ၂ ရက်ဆက်တိုက် စစ်လေယာဉ် ၆ စင်းဖြင့် ဗုံးကျဲမှု စာသင်ကျောင်းများ အပါအဝင် လူနေအိမ် အများအပြား မီးလောင်ပြာကျသွားခဲ့ကြောင်း KNU က တရားဝင် သတင်းထုတ်ပြန်သည်။", "စစ်ကောင်စီတပ်များက ဖေဖော်ဝါရီလ ၁၄ ရက်နေ့မှ ဖေဖော်ဝါရီလ ၁၅ ရက်နေ့ ၂ ရက်တာကာလ ဆက်တိုက် လေယာဉ်ဖြင့် ဗုံးကျဲခဲ့ကြောင်း ၊ ယင်းသို့ ဗုံးကျဲမှုကြောင့် စာသင်ကျောင်းနှင့် ပြည်သူများ၏ လူနေအိမ်အများအပြား ပျက်စီး မီးလောင် ပြာကျသွားခြင်းဖြစ်ကြောင်း သိရှိရသည်။", "ပထမနေ့အဖြစ် ဖေဖော်ဝါရီလ ၁၄ ရက်နေ့ ည ၁၀ နာရီ အချိန် အကြမ်းဖက်စစ်ကောင်စီတပ်၏ တိုက်လေယာဉ် ၃ စင်းက KNU တပ်မဟာ ၅ နယ်မြေ၊ လူသောမြို့နယ်၊ ဒေဘုနိုကျေးရွာအတွင်းသို့ ဗုံးသီး ၆ လုံး လာရောက် ကျဲချခဲ့သဖြင့် နေအိမ် ၆ လုံး ထိမှန် မီးလောင် ပြာကျပျက်စီးသွားကြောင်း သိရှိရသည်။", "ဒုတိယနေ့အဖြစ် ဖေဖော်ဝါရီလ‌ ၁၅ ရက်နေ့ည ၁၁ နာရီ ၃၀ မိနစ် အချိန်တွင် အကြမ်းဖက် စစ်ကောင်စီတပ်၏ တိုက်လေယာဉ် ၃ စင်းက KNU တပ်မဟာ ၅ နယ်မြေ လူသောမြို့နယ်၊ ပေးကေးဒဲကျေးရွာအုပ်စု ၊ ထော့ထီးပယ်ကျေးရွာကို တိုက်လေယာဉ်တစ်စင်းလျှင် ဗုံးသီး ၂ လုံးနှုန်းဖြင့် စုစုပေါင်း ဗုံးသီး (၆)လုံး လာရောက်ကျဲချကြောင်း သိရှိရသည်။", "ဒုတိယနေ့ လေကြောင်းတိုက်ခိုက်မှုတွင် ထော့ထီးပယ်ကျေးရွာမှ အဆောက်အဦး ၇ လုံးပါရှိသည့် စာသင်ကျောင်း ဧရိယာတစ်ခုလုံး၊ နေအိမ် ၆ လုံး၊ ဈေးဆိုင် ၃ ဆိုင်နှင့် စပါးကျီ ၂ လုံးအားထိမှန်ကာ မီးလောင်ပြာကျသွားကြောင်း၊ လယ်ထွန်စက် ၄ စီး၊ ဆိုင်ကယ် ၂ စီး၊ ဆန်စက်၁ လုံးလည်း ထိခိုက်ပျက်စီးသွားပြီး စုစုပေါင်းကာလတန်ဖိုး ထိုင်းဘတ်ငွေ ၃ သန်းဖိုးကျော် ဆုံးရှုံးသွားခဲ့ကြောင်း KNU သတင်းထုတ်ပြန်သည်။"]
https://yktnews.com/2023/12/136562/	KNU တပ်မဟာ ၅ နယ်မြေရှိ စစ်တပ်က အခိုင်အမာ တပ်စွဲထားသော မိုလိုကျိုးနှင့် စော်ထာ တပ်စခန်းတို့ကို တိုက်ခိုက် သိမ်းပိုက်မှုတွင် စစ်သား အလောင်း ၇၀ နှင့် လက်နက် ခဲယမ်းများ သိမ်းဆည်းရရှိ	["KNU တပ်မဟာ ၅ နယ်မြေရှိ စစ်တပ်က အခိုင်အမာ တပ်စွဲထားသော မိုလိုကျိုးနှင့် စော်ထာ တပ်စခန်းတို့ကို တိုက်ခိုက် သိမ်းပိုက်မှုတွင် စစ်သား အလောင်း ၇၀ နှင့် လက်နက် ခဲယမ်းများ သိမ်းဆည်းရရှိ", "ရန်ကုန်၊ ဒီဇင်ဘာ ၂၀", "ကရင်ပြည်နယ်၊ KNU တပ်မဟာ ၅ နယ်မြေရှိ စစ်တပ်က အခိုင်အမာ တပ်စွဲထားသော မိုလိုကျိုးနှင့် စော်ထာ တပ်စခန်းတို့ကို တိုက်ခိုက် သိမ်းပိုက်ခဲ့ရာတွင် စစ်သား အလောင်း ၇၀ နှင့် လက်နက် ခဲယမ်းများ သိမ်းဆည်းရရှိခဲ့ကြောင်း KNU-မူတြော် က တရားဝင် သတင်းထုတ်ပြန်ထားသည်။", "ဒီဇင်ဘာလ ၁၆ ရက်နေ့ ည ၁၂ နာရီ ၃၀ မိနစ်ခန့်တွင် KNLA-ကရင် အမျိုးသား လွတ်မြောက်ရေး တပ်မတော်၊ အမှတ် ၅ တပ်မဟာ စစ်သည်တော်များနှင့်အတူ ကရင်နီအမျိုးသား တိုးတက်ရေး တပ်မတော်(KNPP)နှင့် ကရင်နီပြည် လူမျိုးပေါင်းစုံ လွတ်မြောက်ရေး တပ်မတော် (KNPLF) တို့က ပူးပေါင်းကာ အကြမ်းဖက် စစ်တပ်၏ ခလရ ၅၇ တပ်စခန်းဖြစ်သည့် မိုလိုကျိုး (ခေါ်) ဖဲထာစခန်းနှင့် စော်ထာစခန်းတို့ကို တပြိုင်တည်း တိုက်ခိုက် သိမ်းပိုက်နိုင်ခဲ့ခြင်း ဖြစ်ကြောင်း သိရသည်။", "အဆိုပါ အကြမ်းဖက် စစ်တပ် စခန်းများကို တိုက်ခိုက် ချေမှုန်းမှု အပြီးတွင် အကြမ်းဖက် စစ်တပ်ဘက်မှ သေဆုံးနေသော စစ်သား ၇၀ ဦး၏ အလောင်းများကို တွေ့ရှိကာ စစ်သား အနည်းငယ်မျှသာ ထိခိုက်ဒဏ်ရာရရှိပြီး ထွက်ပြေး လွတ်မြောက်သွားနိုင်ဖွယ်ရှိနိုင်ကြောင်းသိရသည်။", "ထိုးစစ်ဆင် တိုက်ခိုက်မှုအတွင်း တော်လှန်ရေး ပူးပေါင်း တပ်ဖွဲ့များဘက်မှ ရဲဘော် ၅ ဦး တိုင်းပြည်နှင့် လူမျိုးများအတွက် မြင့်မြတ်စွာ အသက်ပေးလှူခဲ့ကြောင်းသိရှိရသည်။", "ယင်း စခန်းသိမ်း တိုက်ပွဲအတွင်း အကြမ်းဖက် စစ်တပ်ထံမှ ၈၁ မမ စိန်ပြောင်း ၁ လက် ၎င်းကျည် ၁၂ လုံး ၊ RPG-7 ၁ လက် ယမ်းတောင့် ၄၀ တောင့်နှင့် ၎င်းကျည်ဖူး ၃၈ လုံး ၊ K-3 မော်တာ ၃ လက်၊ K-3 ၁၆ လက် ကျည်ဘောက် ၄၅ ချပ်နှင့် ၎င်းကျည် ၁၄၁၇၇ တောင့် ၊ G-3 ၁ လက် ၊ စက်လတ် ၁ လက်နှင့် ၎င်းကျည် ၁၇၈ တောင့် ၊ BKM စက်လတ် ၁ လက်နှင့် ၎င်းကျည် ၉၄၆ တောင့် ၊ အသေးစား စက်လတ် ၁ လက်၊ ၆၀ မမ ပြောင်းတို ၁ လက်နှင့် ၎င်းကျည်ဖူး ၈ လုံး၊ 60mm Long Range ကျည်ဖူး ၈ လုံး၊ ၉ မမ ပစ်စတို ၂ လက်၊ ခွင်းဗုံး ၁၇ လုံး ၊ လက်ပစ်ဗုံး ၁၂ လုံး၊ 14 mm နင်းမိုင်း ၉၁ လုံး၊ 16 mm နင်းမိုင်း ၁၂ လုံး၊ တိုက်မိုင်း ၁၂ လုံး၊ Nato စက်လတ်ကျည် ၅၅၀၀ တောင့်၊ ရှေ့ထွက်မိုင်းပြား ၈ ချပ်၊ မိုင်းရှင်းစက် ၁ လုံး၊ ဆက်သွယ်ရေး စက်ကြီး ၁ လုံးနှင့် ဒရုန်းပစ် သေနတ် ၁ လက်တို့ သိမ်းဆည်းရမိခဲ့ကြောင်း သိရသည်။", "အကြမ်းဖက် စစ်တပ်က လာရောက်တပ်စွဲထားသော မိုလိုကျိုးနှင့် စောထတပ် စခန်းများသည် ကရင်-ကရင်နီ နယ်စပ် ကရင်ပြည်နယ် အပိုင်တွင်တည်ရှိကာ ၁၉၉၂ ခုနှစ်မှ စတင်ပြီး ၃၁ နှစ်ကြာမျှ မတရားနယ်မြေ သိမ်းပိုက်ကာ အခိုင်အမာ တပ်စွဲထားပြီး ထိုဒေသအတွင်းရှိ ဌာနေပြည်သူများ ကူးလူးသွားလာသည့်အခါတိုင်းတွင် စားနပ်ရိက္ခာများ အဓမ္မ တောင်းရမ်းစားသောက်ခြင်းနှင့် စစ်ဆေးခြိမ်း‌ခြောက်ခြင်းများ နေ့စဥ် ပြုလုပ်နေခြင်းဖြစ်ကြောင်း သိရှိရသည်။", "မိုလိုကျိုးနှင့် စော်ထာ တပ်စခန်းမှ ထွက်ပြေး လွတ်မြောက်သွားသည့် ခလရ ၅၇ တပ်သားများသည် သံလွင်ကမ်းနားနှင့် အတော်အလှမ်းအကွာ‌ရှိ ကော်ဝေကျိုးတွင် တပ်စွဲထားသည့် ခမရ ၄၄၀ တပ်များနှင့် ပြန်ရောက်ပူးပေါင်းသွားကြောင်း သိရသည်။"]
https://yktnews.com/2023/02/89420/	KNU တပ်မဟာ ၅ နယ်မြေတွင် စစ်တပ်နှင့် BGF စခန်းကို တိုက်ခိုက်သိမ်းပိုက်မှု စစ်သားအလောင်း ၁ လောင်းနှင့် လက်နက် ၂ လက် သိမ်းဆည်းရမိ	["KNU တပ်မဟာ ၅ နယ်မြေတွင် စစ်တပ်နှင့် BGF စခန်းကို တိုက်ခိုက်သိမ်းပိုက်မှု စစ်သားအလောင်း ၁ လောင်းနှင့် လက်နက် ၂ လက် သိမ်းဆည်းရမိ", "ရန်ကုန်၊ ဖေဖော်ဝါရီ ၂၅", "ကရင်ပြည်နယ်၊ KNU တပ်မဟာ ၅ နယ်မြေတွင် စစ်တပ်နှင့် BGF စခန်းကို တိုက်ခိုက်သိမ်းပိုက်မှု စစ်သားအလောင်း ၁ လောင်းနှင့် လက်နက် ၂ လက် သိမ်းဆည်းရမိကြောင်း ဗမာပြည်သူ့လွတ်မြောက် ရေး တပ်တော်(BPLA)မှ တာဝန်ရှိသူတစ်ဦးက ပြောသည်။", "ယနေ့နံနက် ၆ နာရီအချိန် ကရင်အမျိုးသားလွတ်မြောက် ရေးတပ်မတော်(KNLA)၊ ဗမာပြည်သူ့လွတ်မြောက်ရေးတပ်တော်(BPLA)၊ ပြည်သူ့ကာကွယ်ရေးတပ်မတော်(PDF)နှင့် Force for Federal Democracy(FFD)တို့ပါဝင်သော မဟာမိတ်ပူးပေါင်းအဖွဲ့မှ တပ်ဖွဲ့ဝင်များက KNU တပ်မဟာ ၅ နယ်မြေအတွင်းရှိ စစ်ကောင်စီနှင့် BGF ပူးတွဲနေထိုင်သော တပ်စခန်းတစ်ခုကို ဝင်ရောက်တိုက်ခိုက်သိမ်းပိုက်ခြင်းဖြစ်ကြောင်းသိရှိရသည်။", "တိုက်ပွဲမှာ မိနစ်အနည်းငယ်ကြာပစ်ခတ်ရုံဖြင့် စစ်ကောင်စီတပ်ဖွဲ့ဝင်များကြောက်လန့်တကြား စခန်းစွန့်ခွာထွက်ပြေးကြပြီး နာရီဝက်ခန့်အကြာတွင် စခန်းကို သိမ်းပိုက်နိုင်ခဲ့ကြောင်း သိရှိရသည်။", "တိုက်ပွဲအတွင်း စစ်သားအလောင်းအလောင်းတစ်လောင်း၊ လက်နက်(၂)လက်နှင့် ဆက်စပ်ပစ္စည်းများရရှိခဲ့ကြောင်း၊ တိုက်ပွဲအတွင်း မဟာမိတ်ပူးပေါင်းအဖွဲ့ဘက်မှ ထိခိုက်ဒဏ်ရာရမှုမရှိခဲ့ကြောင်း သိရှိရသည်။"]
https://yktnews.com/2024/06/166475/	KNU တပ်မဟာ ၆ ထိန်းချုပ် နယ်‌မြေအတွင်း စစ်တပ်မှ တပ်ထောက်ဗိုလ်ကြီး အဆင့်ရှိသူ ၁ ဦး လက်နက် ခဲယမ်းများ ယူဆောင်လာပြီး အလင်းဝင်၊ ငွေကျပ် သိန်း ၇၀ ချီးမြှင့်	["KNU တပ်မဟာ ၆ ထိန်းချုပ် နယ်‌မြေအတွင်း စစ်တပ်မှ တပ်ထောက်ဗိုလ်ကြီး အဆင့်ရှိသူ ၁ ဦး လက်နက် ခဲယမ်းများ ယူဆောင်လာပြီး အလင်းဝင်၊ ငွေကျပ် သိန်း ၇၀ ချီးမြှင့်", "ရန်ကုန်၊ ဇွန် ၇", "ကရင်ပြည်နယ်၊ KNU တပ်မဟာ ၆ ထိန်းချုပ် နယ်‌မြေအတွင်း စစ်တပ်မှ တပ်ထောက်ဗိုလ်ကြီး အဆင့်ရှိသူ ၁ ဦး လက်နက် ခဲယမ်းများ ယူဆောင်လာပြီး အလင်းဝင်လာသောကြောင့် ငွေကျပ် သိန်း ၇၀ ချီးမြှင့်ခဲ့ကြောင်း KNU−ဒူးပလာယာခရိုင်က ထုတ်ပြန်ထားသည်။", "ဇွန်လ ၇ ရက်နေ့တွင် မော့ကနင် အခြေစိုက် စကခ-၁၉ လက်အောက်ခံ ခလရ-၁၀၆ တပ်ရင်းမှ တပ်ထောက်ဗိုလ်ကြီး ကျော်မြင့်လွင် သည် KNLA – တပ်မဟာ ၆ ထံ လက်နက် ခဲယမ်းများ ယူဆောင်လာပြီး အလင်းဝင်လာသောကြောင့် ထောက်ပံ့ငွေ ငွေကျပ် သိန်း ၇၀ ချီးမြှင့်ခဲ့ကြောင်း သိရသည်။", "အလင်းဝင်လာသော တပ်ထောက်ဗိုလ်ကြီး ကျော်မြင့်လွင် သည် MA-3 သေနတ် ၁ လက်၊ ကျည်ဘောက် ၃ ခု၊ ကျည် ၁၃၀ တောင့်၊ MA-5 ပစ္စတို သေနတ် ၁ လက်၊ ကျည်ဘောက် ၁ ခု ၊ ကျည် ၁၁ တောင့် နှင့် အီနာဂါ ဗုံးသီး ၄ လုံး ယူဆောင်လာခြင်း ဖြစ်ကြောင်း သိရှိရသည်။", "KNU ဒူးပလာယာခရိုင်၊ တပ်မဟာ ၆ ထိန်းချုပ် နယ်မြေအတွင်း နေရာအနှံ့ တိုက်ပွဲများ နေ့စဥ် ဖြစ်ပွားနေပြီး အကြမ်းဖက် စစ်ကောင်စီ တပ်စခန်း အများအပြားကို KNLA ဦးဆောင်သော တော်လှန်ရေး ပူးပေါင်းတပ်ဖွဲ့များက တိုက်ခိုက် သိမ်းပိုက်လျက်ရှိကြောင်း၊ လက်ရှိချိန်တွင် အကြမ်းဖက် စစ်ကောင်စီတပ်များသည် တပ်မ အလိုက် ဖွဲ့စည်းပုံအရ ပျက်ပြားသွားပြီး လူအင်အား လက်နက်အင်အားများ လျှော့နည်းလာသည့် အပြင် စိတ်ဓာတ်ရေးရာအရ ကျဆင်းလာသည့်အတွက် KNU ထိန်းချုပ်နယ်မြေ ဒူးပလာယာခရိုင် အတွင်းရှိ အကြမ်းဖက် စစ်ကောင်စီတပ်များသည်လည်း အထက်အမိန့်ကို ဖီဆန်၍ KNU ကရင် အမျိုးသား အစည်းအရုံး – K.N.L.A – တပ်မဟာ ၆ ထံ အများအပြား လာရောက်ပူးပေါင်းခြင်းများရှိကြောင်း သိရသည်။", "အကြမ်းဖက် စစ်ကောင်စီတပ်၏ မတရားဖိနှိပ် အုပ်ချုပ်မှု စနစ်အတွက် အထောက်အကူ ဖြစ်စေသော မည်သည့် ထောက်တိုင်မှန်သမျှကို ဆန့်ကျင်ရန်နှင့် စစ်ကောင်စီ လက်အောက်ခံတပ်မှ မည့်သည့် စစ်သားမဆို မတရားဖိနှိပ်အုပ်ချုပ်နေသော စစ်တပ်ကို စွန့်ခွာ၍ KNU – ကရင် အမျိုးသားအစည်းအရုံး နှင့် ပြည်သူလူထုများ၏ ရင်ခွင်ကို စိတ်ရင်းဖြင့် လာရောက်ပူးပေါင်းကြရန် KNU ဒူးပလာယာခရိုင် – ပြည်သူ့ဆက်ဆံရေးနှင့် သတင်းပြန်ကြားရေးဌာနက ထုတ်ပြန်ထားသည်။"]
https://yktnews.com/2023/08/117662/	KNU တပ်မဟာ ၆ ထံသို့ လက်နက်ခဲယမ်းများနှင့်အတူ အလင်းဝင်လာသော တပ်မ-၄၄ လက်အောက်ခံ ခမရ-၁၁၈ မှ စစ်သား ၂ ဦးကို ဆုငွေ ထိုင်းဘတ် ငါးသောင်းစီ ချီးမြှင့်	["KNU တပ်မဟာ ၆ ထံသို့ လက်နက်ခဲယမ်းများနှင့်အတူ အလင်းဝင်လာသော တပ်မ-၄၄ လက်အောက်ခံ ခမရ-၁၁၈ မှ စစ်သား ၂ ဦးကို ဆုငွေ ထိုင်းဘတ် ငါးသောင်းစီ ချီးမြှင့်", "ရန်ကုန်၊ သြဂုတ် ၁၀", "ကရင်ပြည်နယ်၊ ဒူးပလာယာခရိုင်တွင် တပ်မ-၄၄ လက်အောက်ခံ ခမရ-၁၁၈မှ စစ်သား ၂ ဦး လက်နက်နှင့် အလင်းဝင်လာသောကြောင့် တစ်ဦးလျှင် ဆုငွေ ဘတ် ၅၀၀၀၀ ချီးမြှင့်ခဲ့ကြောင်း ကေအဲန်ယူ – ဒူးပလာယာ ခရိုင်က ထုတ်ပြန်ထားသည်။", "သြဂုတ်လ ၈ ရက်နေ့တွင် အကြမ်းဖက် စစ်တပ်၏ တပ်မ-၄၄ လက်အောက်ခံ ခမရ-၁၁၈ မှ ဒု-တပ်ကြပ် ဇော်မျိုးခိုင် ၃၆ နှစ်နှင့် တပ်သား အောင်မျိုးဇော် ၂၃ နှစ် တို့သည် KNLA – ပူးပေါင်းတပ်ဖွဲ့ထံကို လာရောက် ပူးပေါင်းခဲ့ သော ကြောင်း KNLA – ကော်ဘရာစစ်ကြောင်း စစ်ဆင်ရေးမှူး ဗိုလ်ဒါဘောက တစ်ဦးလျှင် ထိုင်းဘတ်ငွေ ၅၀၀၀၀ ဆုချီးမြှင့်ခဲ့ကြောင်း သိရသည်။", "အလင်းဝင်လာသော စစ်သား ၂ ဦးသည် 60mm ကွန်မန်ဒို စိန်ပြောင်း (၁) လက်၊ 60mm ကျည် (၅) လုံး၊ MA-2 (၁) လက်၊ ကျည်ဘောက် (၅) ဘောက် နှင့် MA-2 ကျည် (၁၅၀) တောင့်တို့ ယူဆောင်လာခဲ့ကြောင်း သိရှိရသည်။", "အဆိုပါ စစ်သား ၂ ဦးသည် အကြမ်းဖက် စစ်တပ်၏ မတရား ဖိနှိပ်အုပ်ချုပ်မှု စနစ်ကို မနှစ်သက်၍ တော်လှန်ရေးပြီးဆုံးသည်အထိ KNLA- ကရင်အမျိုးသား လွတ်မြောက်ရေးတပ်မတော်နှင့်အတူ အာဏာရှင်စနစ်ကို တွန်းလှန် တိုက် ထုတ် တိုက်ပွဲဝင်ရန် ပူးပေါင်းလာခြင်း ဖြစ်ကြောင်း သိရသည်။"]
https://yktnews.com/2023/04/98544/	KNU တပ်မဟာ ၆ နယ်မြေကို စစ်တပ်က YAK-130 တိုက်လေယာဉ်ဖြင့် ပစ်ခတ်ပြီး လက်နက်ကြီးများဖြင့် ပစ်ခတ်၊ စစ်ကောင်စီတပ်၏ လက်နက်များ သိမ်းဆည်းရမိ	["KNU တပ်မဟာ ၆ နယ်မြေကို စစ်တပ်က YAK-130 တိုက်လေယာဉ်ဖြင့် ပစ်ခတ်ပြီး လက်နက်ကြီးများဖြင့် ပစ်ခတ်၊ စစ်ကောင်စီတပ်၏ လက်နက်များ သိမ်းဆည်းရမိ", "ရန်ကုန်၊ ဧပြီ ၂၀", "ကရင်ပြည်နယ်၊ KNU တပ်မဟာ ၆ နယ်မြေကို စစ်တပ်က YAK-130 တိုက် လေယာဉ်ဖြင့် ပစ်ခတ်ပြီး လက်နက်ကြီးများဖြင့် ပစ်ခတ်ကာ ကျူးကျော်ရန် ကြိုးစားခဲ့သော်လည်း တော်လှန်ရေး တပ်ပေါင်းစု၏ ခုခံမှုကြောင့် စစ်တပ် ဘက်မှ အထိနာကာ စစ်ကောင်စီ တပ်၏ လက်နက်များ သိမ်း ဆည်းရမိ ကြောင်း ကော်ဘရာစစ်ကြောင်းက သတင်း ထုတ်ပြန်သည်။", "ဧပြီလ ၂၀ ရက်နေ့တွင် ကော်ဘရာစစ်ကြောင်း ဦးဆောင်သော တော်လှန်ရေး ပူးပေါင်းတပ်ဖွဲ့၏ စိုးမိုးနယ်မြေကို စစ်တပ်က လက်နက်ကြီးများဖြင့် အဆက် မပြတ်ပစ်ခတ်ပြီး လေကြောင်းပစ်ကူ YAK130 တိုက်လေယာဉ်ဖြင့် ၃ ကြိမ် ထက် မနည်း ပစ်ခတ်ကာ ထိုးဖောက်ဝင်ရောက်ရန်ကြိုးစားခဲ့ကြောင်း၊ MA1 ၁ လက်၊ MA2 ၁ လက်၊ MAကျည်ဘောက် ၃ ဘောက်၊ MA 2 ကျည်ဘောက် အဝိုင်း ၁ ဘောက်၊ ၄၀ မမအသီး ၆ လုံး၊ ၆၀ မမ ၆ လုံး၊ RPG ၁ လုံး၊ နင်းမိုင်း ၄ လုံး စသည်တို့အား သိမ်းဆည်းရမိခဲ့ကြောင်း သိရှိရသည်။", "စစ်ကောင်စီတပ်ကို တပ်မဟာ ၆ KNU/ KNLA၊ ကော်ဘရာစစ်ကြောင်း ၁ ၊ ကော်ဘရာစစ်ကြောင်း ၂ ၊ ကျားသစ်နက်စစ်ကြောင်း၊ Federal Wings၊ Golden Eagle၊ ရောင်နီ ပူးပေါင်းတပ်ဖွဲ့တို့က ပူးပေါင်းခုခံတိုက်ခိုက် နယ်မြေ ရှင်းလင်းရေး လုပ်ဆောင်ခဲ့ကြောင်း သိရှိရသည်။"]
https://yktnews.com/2022/12/76752/	KNU တပ်မဟာ ၆ နယ်မြေတွင် ကော်ဘရာစစ်ကြောင်း စစ်သင်တန်း ဆင်းပွဲ ကျင်းပပြီး NUG ဝန်ကြီးချုပ် မန်းဝင်းခိုင်သန်း တက်ရောက်မိန့်ခွန်းပြောကာ လက်နက် ၅၀ ပေးအပ်	["KNU တပ်မဟာ ၆ နယ်မြေတွင် ကော်ဘရာစစ်ကြောင်း စစ်သင်တန်း ဆင်းပွဲ ကျင်းပပြီး NUG ဝန်ကြီးချုပ် မန်းဝင်းခိုင်သန်း တက်ရောက်မိန့်ခွန်းပြောကာ လက်နက် ၅၀ ပေးအပ်", "ရန်ကုန်၊ ဒီဇင်ဘာ ၂၆", "KNU တပ်မဟာ ၆ နယ်မြေတွင် ကော်ဘရာစစ်ကြောင်း စစ်သင်တန်းဆင်းပွဲကို ဒီဇင်ဘာလ ၂၅ ရက်နေ့တွင် ကျင်းပခဲ့ပြီး အမျိုးသားညီညွတ်ရေးအစိုးရ NUG ၏ ဝန်ကြီးချုပ် မန်းဝင်းခိုင်သန်း တက်ရောက်မိန့်ခွန်းပြောကာ လက်နက် ၅၀ ပေး အပ်ခဲ့ကြောင်း NUG က တရားဝင် သတင်းထုတ်ပြန်သည်။", "စစ်သင်တန်းဆင်းပွဲတွင် ပြည်ထောင်စုဝန်ကြီးချုပ် မန်းဝင်းခိုင်သန်းက အစိုးရ ၏ တစ်နှစ်စီမံချက်အကောင်အထည်ဖော်ဆောင်ရွက်နေမှု၊ တိုင်းရင်းသား မဟာ မိတ်အဖွဲ့များနှင့် ဟန်ချက်ညီညီပူးပေါင်းဆောင်ရွက်နေမှု၊ ကုလသမဂ္ဂ အပါအဝင် ကမ္ဘာ့နိုင်ငံများနှင့် သံခင်းတမန်ခင်း ကောင်းမွန်စွာချိတ်ဆက် ထား နိုင်မှု၊ တစ်ပြည်လုံးအတိုင်းအတာဖြင့် တိုင်းရင်းသားမဟာမိတ်တပ်များနှင့် ပြည်သူ့ကာကွယ်ရေးတပ်မတော်တို့ ပူးပေါင်းပြီး စစ်ဆင်ရေးအသာစီး ရယူ ဆောင်ရွက်ထားနိုင်မှု အခြေအနေများကို ရှင်းလင်းပြောကြားသည်။", "ယင်းနောက် တောင်ပိုင်းစစ်ဒေသသို့ပေးအပ်မည့် လက်နက်များအနက်မှ သေနတ် အလက် ၅၀ ကို ကော်ဘရာစစ်ကြောင်း ဒုစစ်ကြောင်းမှူးထံ ပေးအပ် ခဲ့ကြောင်း၊ CRPH မှ လွှတ်တော်ကိုယ်စားလှယ် ဒေါ်ဖြူဖြူသင်းက ဂုဏ်ပြု ဆုငွေ ၁၀ သိန်းကျပ်ပေးအပ်ကြောင်း သိရှိရသည်။", "စစ်သင်တန်းဆင်းပွဲသို့ ပြည်ထောင်စုလွှတ်တော်ကိုယ်စားပြုကော်မတီမှ ဒေါ်ဖြူဖြူ သင်း၊ တောင်ပိုင်းတိုင်းစစ်ဒေသမှ ဗိုလ်မှူးကြီးစောဖီးနစ်၊ ဗိုလ်စောရှား၊ အမျိုးသမီး၊ လူငယ်နှင့် ကလေးသူငယ်ရေးရာဝန်ကြီးဌာန ဒုဝန်ကြီး အိသဥ္စာမောင်တို့တက်ရောက်ကြောင်း သိရှိရသည်။"]
https://yktnews.com/2023/08/116675/	KNU တပ်မဟာ ၆ နယ်မြေတွင် ဇူလိုင်လအတွင်း စစ်တပ်၏ လေကြောင်း၊ လက်နက်ကြီးဖြင့် တိုက်ခိုက်မှုကြောင့် ပြည်သူ ၂ ဦးသေဆုံးပြီး ဘုန်းကြီး ကျောင်း ၁ ကျောင်းနှင့် နေအိမ် ၁၃ လုံးပျက်စီး	["KNU တပ်မဟာ ၆ နယ်မြေတွင် ဇူလိုင်လအတွင်း စစ်တပ်၏ လေကြောင်း၊ လက်နက်ကြီးဖြင့် တိုက်ခိုက်မှုကြောင့် ပြည်သူ ၂ ဦးသေဆုံးပြီး ဘုန်းကြီး ကျောင်း ၁ ကျောင်းနှင့် နေအိမ် ၁၃ လုံးပျက်စီး", "ရန်ကုန်၊ ဩဂုတ် ၆", "ကေအဲန်ယူ−ကရင်အမျိုးသားအစည်းအရုံး ကော်သူးလေအုပ်ချုပ်နယ်မြေ၊ ဒူးပလာယာခရိုင် တပ်မဟာ ၆ နယ်မြေ၌ ဇူလိုင်လအတွင်း အာဏာသိမ်း အကြမ်း ဖက်စစ်ကောင်စီတပ်များ၏ လေကြောင်းတိုက်ခိုက် မှု၊ လက်နက် ကြီးများဖြင့် ပစ်ခတ်မှုကြောင့် ပြည်သူ ၂ ဦးသေဆုံးပြီး ဘုန်းကြီးကျောင်း တစ်ကျောင်းနှင့် နေအိမ် ၁၃လုံးပျက်စီးခဲ့ကြောင်း KNU ဗဟိုက ထုတ်ပြန် ထားသည်။", "ဇူလိုင်လ ၁ ရက် မှ ၃၁) ရက် အတွင်း အာဏာသိမ်းအကြမ်းဖက်စစ်ကောင်စီ၏ လေတပ်၊ အရှေ့တောင် တိုင်း စစ်ဌာနချုပ် မော်လမြိုင် (ရတခ) မှ Mi-35p Helicopter ဖြင့် ၆ ကြိမ် လာရောက် ပစ်ခတ်ခဲ့သဖြင့် ပြည်သူ လူထု၏နေအိမ် ၇ လုံး ပျက်စီးခဲ့ရပြီး ၁ လုံးမှာ လုံးဝ ပြန်လည်ပြုပြင်မရသည်အထိ ပျက်စီး ဆုံး ရှုံးခဲ့ကြောင်း သိရသည်။", "ထို့ပြင် အာဏာသိမ်းအကြမ်းဖက် စစ်ကောင်စီတပ်မှ ပြည်သူလူထုများနေထိုင် ရာ ကျေးရွာများ အ တွင်းသို့ လက်နက်ကြီးများဖြင့် ရည်ရွယ်ချက်ရှိရှိ ၅၃ ကြိမ် ပစ်ခတ်ခဲ့ရာ အသက် ၆ နှစ်နှင့် ၈ နှစ်အရွယ် ကလေး ၂ ဦးအပါအဝင် ပြည်သူ ၉ ဦးဒဏ်ရာရရှိခဲ့ပြီး ၁ ဦးသေဆုံးခဲ့သည်ဟု ဆိုသည်။", "အဆိုပါ လက်နက်ကြီးများဖြင့်ပစ်ခတ်မှုများကြောင့် ဘာသာရေး အဆောက် အဦး ဖြစ်သော ဘုန်းကြီး ကျောင်း ၁ ကျောင်း၊ ပြည်သူနေအိမ် ၆ လုံး၊ ပြည်သူ ပိုင် ပစ္စည်းများဖြစ်သော အိမ်စီးကား ၂ စီးနှင့် ဆိုင်ကယ် ၁ စီး ပျက်စီးခဲ့ရကာ ပြည်သူလူထုများ မွေးမြူထားသည့် နွား ၁၇ ကောင်လည်း ကျည်ထိမှန် သေ ဆုံးခဲ့ကြောင်း သိရသည်။", "အာဏာသိမ်းအကြမ်းဖက် စစ်ကောင်စီတပ်ဖွဲ့က ပြည်သူလူထု အသုံးပြု သောလမ်းများနှင့် နေထိုင်သော ကျေးရွာများအနီး ထောင်ထားသော မြေမြှုပ်မိုင်းများကြောင့် အပြစ်မဲ့ ပြည်သူ အမျိုးသမီးငယ် ၃ ဦး မိုင်းနင်းမိကာ ထိခိုက်ဒဏ်ရာ ရခဲ့ကြောင်း KNU ဗဟိုက ထုတ်ပြန်ထားသည်။", "ဒူးပလာယာခရိုင်အတွင်း အပြစ်မဲ့ပြည်သူလူထုများမှာ အာဏာသိမ်း အကြမ်း ဖက်စစ်ကောင်စီတပ်မှ လက်နက်ကြီးများဖြင့်ပစ်ခတ်ခြင်း၊ ကျေးရွာများ အကြား မြေမြှုပ်မိုင်းများ လိုက်လံထောင်းထားခြင်းနှင့် မိုးကြီးရေလျှံ ခြင်း ကြောင့် စိုးရိမ်ထိတ်လန့်စွာဖြင့် အသက်ရှင်နေထိုင်ရကြောင်း သိရသည်။", "ဓာတ်ပုံ- KNU အုပ်ချုပ်မှုနယ်မြေများတွင် စစ်တပ်၏ ပစ်ခတ်မှုကြောင့် ပြည်သူများ တွေ့ကြုံနေရသည့် ပျက်စီးဆုံးရှုံးမှုများ။"]
https://yktnews.com/2023/07/114196/	KNU တပ်မဟာ ၆ နယ်မြေတွင် ဇွန်လအတွင်း ဖြစ်ပွားခဲ့သော တိုက်ပွဲများ၌ စစ်တပ်ဘက်မှ ဗိုလ်မှူးကြီး၊ ဒု-ဗိုလ်မှူးကြီး အပါအဝင် ၄၆ ဦးသေဆုံ	["KNU တပ်မဟာ ၆ နယ်မြေတွင် ဇွန်လအတွင်း ဖြစ်ပွားခဲ့သော တိုက်ပွဲများ၌ စစ်တပ်ဘက်မှ ဗိုလ်မှူးကြီး၊ ဒု-ဗိုလ်မှူးကြီး အပါအဝင် ၄၆ ဦးသေဆုံး", "ရန်ကုန်၊ ဇူလိုင် ၂၁", "KNU တပ်မဟာ ၆ နယ်မြေတွင် ဇွန်လအတွင်း ဖြစ်ပွားခဲ့သော တိုက်ပွဲများ၌ စစ်တပ်ဘက်မှ ဗိုလ်မှူးကြီး၊ ဒု-ဗိုလ်မှူးကြီး အပါအဝင် ၄၆ ဦးသေဆုံးခဲ့ကြောင်း KNU ဗဟိုထံမှ သိရသည်။", "ဇွန်လ ၁ ရက်နေ့မှ ဇွန်လ ၃၀ ရက်နေ့အတွင်း KNU ဒူးပလာယာခရိုင် တပ်မဟာ ၆ နယ်မြေတွင် ကရင်အမျိုးသား လွတ်မြောက်ရေး တပ်မတော် K.N.L.A ၊ကရင်အမျိုးသား ကာကွယ်ရေး တပ်ဖွဲ့ K.N.D.O ၊ KNLA နှင့် KNDO တို့၏ စစ်ရေးကွပ်ကဲမှုအောက်ရှိ ပူးပေါင်း စစ်ကြောင်းများနှင့် အကြမ်းဖက် စစ်တပ်တို့ အကြား တိုက်ပွဲကြီး ၅ ကြိမ် နှင့် တိုက်ပွဲငယ် ၂၄ ကြိမ် ဖြစ်ပွားခဲ့ကြောင်း သိရသည်။", "အဆိုပါ ထိတွေ့ တိုက်ပွဲများအတွင်း အကြမ်းဖက် စစ်တပ်ဘက်မှ ဗိုလ်မှူးကြီး ၁ ဦး၊ ဒု-ဗိုလ်မှူးကြီး ၁ ဦး နှင့် နယ်ထိန်းရဲ အရာရှိ ၁ ဦး အပါအဝင် စုစုပေါင်း ၄၆ ဦး သေဆုံးကာ ၂၅ ဦး ထိခိုက်ဒဏ်ရာရရှိခဲ့ကြောင်း၊ တော်လှန်ရေး တပ်ဖွဲ့ဘက်မှ ရဲဘော် ၁ ဦး ကျဆုံးကာ ၁ ဦး ထိခိုက်ဒဏ်ရာရရှိခဲ့ကြောင်း သိရှိရသည်။", "KNU တပ်မဟာ ၆ နယ်မြေအတွင်း အကြမ်းဖက် စစ်တပ်က ဇွန်လ အတွင်း လေကြောင်းဖြင့် ၃ ကြိမ် လာရောက် ဗုံးကျဲ ပစ်ခတ်ခဲ့ပြီး အဆိုပါ ဗုံးကျဲပစ်ခတ်မှုကြောင့် ဘာသာရေး အဆောက်အဦးဖြစ်သော ခရစ်ယာန် ဘုရားရှိခိုးကျောင်း ၁ ကျောင်း အနည်းငယ် ပျက်စီးခဲ့ပြီး ပြည်သူနေအိမ် ၂ လုံး ပျက်စီးခဲ့ကြောင်း၊ အကြမ်းဖက် စစ်တပ်က လက်နက်ကြီးများဖြင့် ၁၂ ကြိမ် ပစ်ခတ်ခဲ့ပြီး အသက် ၁၀ နှစ်အရွယ် ကလေး ၂ ဦး အပါအဝင် ပြည်သူ ၉ ဦး ဒဏ်ရာရခဲ့ကာ ၂ ဦး သေဆုံးခဲ့ကြောင်း သိရသည်။", "စစ်ဘေးရှောင်နေရသော ပြည်သူများမှာ မိုးရာသီ ကာလ ဖြစ်သည့်အတွက် နေရာထိုင်ခင်း လုံလောက်မှုမရှိခြင်း၊ စားနပ်ရိက္ခာ လုံလောက်မှုမရှိခြင်း၊ ကျန်းမာရေးဆိုင်ရာ ဆေးဝါးများနှင့် ကုသမှုများ လုံလုံလောက်လောက်မရှိခြင်း စသည့် အခက်အခဲ ဒုက္ခများနှင့် ရင်ဆိုင်နေရကြောင်း၊ အကြမ်းဖက် စစ်တပ်က အပြစ်မဲ့ ပြည်သူနေ ကျေးရွာများသို့ လေကြောင်းဖြင့် ဗုံးကျဲပစ်ခတ်ခြင်း၊ လက်နက်ကြီး လက်နက်ငယ်များဖြင့် ရမ်းသမ်း ပစ်ခတ်ခြင်းများ ပြုလုပ်လျှက်ရှိပြီး အပြစ်မဲ့ ပြည်သူများအား လူသားဒိုင်းအဖြင့် ဖမ်းဆီးခြင်း၊ အများပြည်သူ သွားလာနေသော ပြည်သူပိုင် လမ်းများအား ပိတ်ပင်ခြင်း တူးဖောက် ဖျက်ဆီးခြင်း၊ စသည့် အဖျက်အမှောင့် လုပ်ရပ်များနှင့် လူ့အခွင့်အရေး ချိုးဖောက်မှုဆိုင်ရာများကို နေ့စဥ်နှင့်အမျှ ကျူးလွန်လျှက်ရှိကြောင်း KNU ဗဟိုက ထုတ်ပြန်ထားသည်။"]
https://yktnews.com/2023/04/100179/	KNU တပ်မဟာ ၆ နယ်မြေတွင် တိုက်ပွဲများ ဆက်တိုက်ဖြစ်ပြီး ဗိုလ်မှူး၊ စစ်ဘက်ရေးရာလုံခြုံရေးအရာရှိ အပါအဝင် စစ်တပ်ဘက်မှ ၅ ဦးသေဆုံး၊ ဆက်သွယ်ရေးဖြတ်တောက်စက် အပါအဝင် လက်နက်များ သိမ်းဆည်းရရှိ	["KNU တပ်မဟာ ၆ နယ်မြေတွင် တိုက်ပွဲများ ဆက်တိုက်ဖြစ်ပြီး ဗိုလ်မှူး၊ စစ်ဘက်ရေးရာလုံခြုံရေးအရာရှိ အပါအဝင် စစ်တပ်ဘက်မှ ၅ ဦးသေဆုံး၊ ဆက်သွယ်ရေးဖြတ်တောက်စက် အပါအဝင် လက်နက်များ သိမ်းဆည်းရရှိ", "ရန်ကုန်၊ ဧပြီ ၃၀", "ကရင်ပြည်နယ်၊ KNU တပ်မဟာ ၆ နယ်မြေတွင် တိုက်ပွဲများ ဆက်တိုက်ဖြစ်ပြီး ဗိုလ်မှူး၊ စစ်ဘက်ရေးရာလုံခြုံရေးအရာရှိ အပါအဝင် စစ်တပ်ဘက်မှ ၅ ဦးသေဆုံးကြောင်း ကော်ဘရာစစ်ကြောင်းက ယနေ့ သတင်းထုတ်ပြန်သည်။", "ဧပြီလ ၂၉ ရက်နေ့တွင် စစ်တပ်က KNU တပ်မဟာ ၆ နယ်မြေ၊ မြ၀တီမြို့နယ်အတွင်းရှိ ကော်ဘရာစစ်ကြောင်းနှင့် မဟာမိတ်တပ်များ ထိန်းချုပ်ထားသော နယ်မြေများသို့ လက်နက်ကြီးဖြင့်အကြိမ်ရေ ၉၀ အထက်၊ အတွဲလိုက် ဒုံးများဖြင့် ၈ ကြိမ် ပစ်ခတ်ပြီး စစ်ကြောင်းထိုးဝင်ရောက်ရန် ကြိုးစားခဲ့ရာမှ တိုက်ပွဲများဖြစ်ပွားခဲ့ကြောင်း သိရှိရသည်။", "ရင်ဆိုင်ထိတွေ့တိုက်ပွဲများတွင် တပ်ရင်း ၂၀၇ ဗိုလ်မှူး ၁ ဦး၊ စစ်ဘက်ရေးရာလုံခြုံရေးအရာရှိ (IO) ၁ ဦး အပါ အဝင် စစတပ်ဘက်မှ ၅ ဦးသေဆုံးပြီး (၆)ဦးထိခိုက်ဒဏ်ရာရကြောင်း၊ လက်နက်သိမ်းဆည်းရရှိမှု အနေဖြင့် ကပစကျည် ၆၇ တောင့်၊ MA5 ၁ လက်၊ MA5 ကျည်ဘောက် ၁ ဘောက်၊ 9mm ကျည် ၁၅ တောင့်၊ MAကျည်ဘောက်", "၄ ဘောက်၊ စကားပြောစက် ၂ လုံး၊ အီနာဂါ ၄ လုံး၊ RPG ၃ လုံး၊ RPG ပို့ယမ်း ၃ တောင့်၊ ဓား ၁ လက်၊ Jammer ကျောပိုးစက် ၁ လုံး စသည်တို့အား သိမ်းဆည်းရမိခဲ့ကြောင်း သိရှိရသည်။", "ဧပြီလ ၂၉ ရက်နေ့ မွန်းလွဲ ၃ နာရီ ၄၅ မိနစ်အချိန်တွင် တွင် ၁ ကြိမ်၊ မွန်းလွဲ ၃ နာရီ ၅၀ မိနစ်တွင် ၁ ကြိမ် YAK-130 Jet Fighter ဖြင့် လေကြောင်းတိုက်ခိုက်မှု ပြုလုပ်ခဲ့သော်လည်း ကော်ဘရာစစ်ကြောင်းနှင့် မဟာမိတ်တပ်များ ထိခိုက်ခြင်းမရှိကြောင်း သိရှိရသည်။"]
https://yktnews.com/2023/05/101460/	KNU တပ်မဟာ ၆ နယ်မြေတွင် ဧပြီလ တိုက်ပွဲအတွင်း စစ်သား ၁၀၇ ဦးသေဆုံးပြီး တော်လှန်ရေးရဲဘော် ၁၀ ဦး ကျဆုံး	["KNU တပ်မဟာ ၆ နယ်မြေတွင် ဧပြီလ တိုက်ပွဲအတွင်း စစ်သား ၁၀၇ ဦးသေဆုံးပြီး တော်လှန်ရေးရဲဘော် ၁၀ ဦး ကျဆုံး", "ပြည်သူ ၂ ဦးကို စစ်တပ်က ဖမ်းဆီးသတ်ဖြတ်ခဲ့ပြီး ဘုန်းကြီးကျောင်း၊ ခရစ်ယန်ကျောင်းနှင့်နေအိမ်များကို စစ်တပ် ကဖျက်ဆီး", "ရန်ကုန်၊ မေ ၇", "ကေအဲန်သူ – ကရင်အမျိုးသားအစည်းအရုံး၊ တပ်မဟာ ၆၊ ဒူးပလာယာခရိုင်အတွင်း၌ ဧပြီလ အတွင်း တိုက်ပွဲပေါင်း ၂၉ ကြိမ်ဖြစ်ပြီး စစ်တပ်မှ ၁၀၇ ဦးသေဆုံးကာ ခလရ ၂၀၇၊ ခလရ ၈ တပ်ရင်းမှူးနှင့် ဗိုလ်မှူးအဆင့် (၂)ဦး၊ ဗိုလ်ကြီး (၁)ဦးတို့ အပါအဝင် ၈၅ ဦးဒဏ်ရာရရှိခဲ့ကြောင်း ဒူးပလာယာခရိုင်မှ တရားဝင် သတင်း ထုတ်ပြန်သည်။", "အဆိုပါတိုက်ပွဲများတွင်း ကြမ်းဖက်စစ်တပ်မှ တပ်သား ၃ ဦး စစ်သုံ့ပန်းအဖြစ် အရှင်ဖမ်းမိကာ KNLA ၊ KNDO နှင့် ပူးပေါင်း စစ်ကြောင်းများမှ တော်လှန်ရေးရဲဘော် ၁၀ ဦး တိုင်းပြည်နှင့် လူမျိုးအတွက် မြင့်မြတ်စွာ အသက်ပေးလှူ ခဲ့ရပြီး ၁၉ ဦး ဒဏ်ရာရကာ တိုက်ခိုက်ရေး ဒရုန်း တစ်စင်း ဆုံးရှုံးခဲ့ကြောင်း သိရသည်။", "ဧပြီလ အတွင်း အကြမ်းဖက်စစ်တပ်မှ လေကြောင်းမှ ဗုံးကျဲတိုက်ခိုက်မှု ၃၁ ကြိမ် လက်နက်ကြီးဖြင့် ပစ်ခတ်မှု ၁၈၄ ကြိမ်ရှိပြီး စာသင်ကျောင်း ၃ ကျောင်း၊ ဘုန်းကြီးကျောင်း ၁ ကျောင်း၊ ခရစ်ယာန် ဘုရား ရှိခိုးကျောင်း ၂ ကျောင်း၊ ဆေးပေးခန်း ၂ လုံး နှင့် ပြည်သူပိုင် အိုးအိမ် ပေါင်း ၃၈၇ လုံး ပျက်စီးခဲ့ပြီး ၁၂ လုံး မီးလောင် ပြာကျခဲ့ကြောင်း သိရသည်။", "အကြမ်းဖက်စစ်တပ်၏‌ လေကြာင်း၊ လက်နက်ကြီးပစ်ခတ်တိုက်ခိုက်မှုကြောင့် ကိုယ်ဝန်ဆောင် အမျိုး သမီး ၃ ဦး၊ မီးနေသည် အမျိုးသမီး ၃ ဦး၊ ခြေထောက်မသန်သူ ၂ ဦး၊ မျက်မမြင် ၁ ဦး၊ သက်ကြီးရွယ်အို ၆ ဦး အပါအဝင် မူကြိုကျောင်းနေအရွယ် ကလေးငယ်များ၊ ဘုန်းတော်ကြီးများပါ ထွက်ပြေးတိမ်းရှောင် နေ ရပြီး စစ်ဘေးရှောင်ဦးရေ ၂၃၀၂၁ ဦးရှိကြောင်း ဒူးပလာယာခရိုင် ထုတ်ပြန်ချက်တွင် ဖော်ပြထားသည်။", "အကြမ်းဖက်စစ်တပ် စကခ ၁၃ တပ်ရင်းမှူး မျိုးဆက်အောင် လက်အောက်ခံ ၊ စစ်ဗျူဟာမှူး အောင်မျိုး ထွန်း လက်အောက်ခံ၊ ခလရ ၃၂ တပ်ရင်းမှူး ရဲထက်ဇော် ဦးဆောင်အဖွဲ့မှ အပြစ်မဲ့ပြည်သူ ၂ ဦးကို ညှင်းပန်းနှိပ်စက်သတ်ဖြတ်ခဲ့ပြီး ၁ ဦးကို ဖမ်းဆီးနှိပ်စက်ခဲ့ကြောင်းသိရသည်။", "အကြမ်းဖက်စစ်တပ်မှ လက်နက်ကြီးဖြင့် ရးမ်သမ်းပစ်ခတ်မှုကြောင့် ပြည်သူပိုင် အိမ်မွေး တိရိစ္ဆာန် နွား ၃၄ ကောင်၊ ဝက် ၂၁ ကောင်၊ ဆိတ် ၂၀ ကောင်နှင့် အခြားသော အိမ်မွေး တိရိစ္ဆာန် မြောက်များစွာ ထိခိုက်သေဆုံးခဲ့ပြီး ပြည်သူ့နေအိမ် ၁၂ လုံးအပါအဝင် ဥယျာဉ်ခြံမြောက်များစွာ မီးလောင်ပျက်စီးခဲ့ ကြောင်း ဒူးပလာယာခရိုင် က ထုတ်ပြန်ထားသည်။", "Photo – အကြမ်းဖက် စစ်တပ်မှ လေယာဉ် နှင့် လက်နက်ကြီးများရမ်းသမ်း ပစ်ခတ်မှုကြောင့် ပျက်စီး သွားသော ဘာသာရေးအဆောက်အဦ ၊ စာသင်ကျောင်း၊ ဆေးပေးခန်း၊ လူနေအိမ် နှင့် စစ်ဘေးရှောင် မီးနေသည် အမျိုးသမီး။"]
https://yktnews.com/2023/08/120530/	KNU တပ်မဟာ ၆ နယ်မြေရှိ စစ်တပ်၏ ဥကရစ်ထ စခန်းကို ပစ်ခတ် တိုက်ခိုက်မှု စစ်သား ၅ ဦးသေဆုံး	["KNU တပ်မဟာ ၆ နယ်မြေရှိ စစ်တပ်၏ ဥကရစ်ထ စခန်းကို ပစ်ခတ် တိုက်ခိုက်မှု စစ်သား ၅ ဦးသေဆုံး", "ရန်ကုန်၊ သြဂုတ် ၃၁", "ကရင်ပြည်နယ်၊ မြဝတီမြို့နယ်၊ KNU တပ်မဟာ ၆ နယ်မြေရှိ အကြမ်းဖက် စစ်တပ်၏ ဥကရစ်ထ စခန်းကို ပစ်ခတ် တိုက်ခိုက်ရာ စစ်သား ၅ ဦးသေဆုံးခဲ့ကြောင်း Cobra Column 2 VENOM စစ်ကြောင်းမှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "သြဂုတ်လ ၃၀ ရက်နေ့ နံနက်အစောပိုင်း ၆ နာရီခန့်တွင် တပ်မဟာ ၆ နယ်မြေရှိ အကြမ်းဖက် စစ်တပ်၏ ဥကရစ်ထ ခြေကုတ်စခန်းကို VENOM စစ်ကြောင်းမှူး ဗိုလ်မှူးစောဝင်းမြင့်မှ ၆၀ မမ ဖြင့် စတင်ပစ်ခတ်ခဲ့ပြီး VENOM စစ်ကြောင်းမှ စနိုက်ပါသမားက ပစ်ခတ် တိုက်ခိုက်ခဲ့ရာ စစ်သား ၂ ဦး ထိမှန်သေဆုံးပြီး တော်လှန်ရေး တပ်ဖွဲ့များက ၄၀ မမ ဖြင့်ပတ်ခတ်ခဲ့ကြောင်း သိရသည်။", "အကြမ်းဖက် စစ်တပ်ဘက်မှလည်း ၄၀ မမ ဖြင့် ပြန်လည်ပစ်ခတ်ခဲ့ပြီး စနိုက်ပါ ၂ ချက် ပစ်ခတ်ပြီးနောက် လက်နက်ငယ်များဖြင့် ပြန်လည် ပစ်ခတ်ခဲ့သော်လည်း VENOM စစ်ကြောင်းဘက်မှ ထိခိုက်မှုမရှိခဲ့ကြောင်း သိရှိရသည်။", "ယင်းနေ့ ည ၇ နာရီ ၃၀ နာရီမိနစ်ခန့်တွင် KNDO ပူးပေါင်းအဖွဲ့နှင့် အတူ RPG ဖြင့် ထပ်မံ သွားရောက်ပစ်ခတ်ခဲ့ရာ စစ်သား ၃ ဦး ထပ်မံ သေဆုံးကြောင်း၊ ဒဏ်ရာရ စစ်သားများကိုလည်း Ambulance များဖြင့် ဝေါလေဘက်ကို သယ်ဆောင်သွားပြီး အကြမ်းဖက် စစ်တပ်က ၁၂၀ မမ လက်နက်ကြီးများဖြင့် ရမ်းသမ်း ပစ်ခက်ခဲ့သော်လည်း VENOM စစ်ကြောင်းမှ ရဲဘော်များ ထိခိုက်မှုမရှိကြောင်း သိရသည်။", "ရာသီဥတု အခက်အခဲများကြားမှ ဇွဲသတ္တိအပြည့်ဖြင့် အကြမ်းဖက်စစ်တပ်ကို ချီတက်တိုက်ပွဲဝင်ခဲ့သည့် VENOM စစ်သည် တစ်ဦးချင်းစီအား ဂုဏ်ယူစွာ မှတ်တမ်းတင်အပ်ကြောင်းနှင့် Cobra Column 2 VENOM စစ်ကြောင်းသည် လိုအပ်သည်များကို ပြင်ဆင် ဖြည့်စွတ်လျက် အကြမ်းဖက်စစ်ကောင်စီတပ်များအား အနားမပေးပဲ ဆက်လက် တိုက်ခိုက်ချေမှုန်းသွားမည် ဖြစ်ကြောင်း ထုတ်ပြန်ထားသည်။"]
https://yktnews.com/2023/01/79314/	KNU တပ်မဟာ ၆ နယ်မြေရှိ ဒေါင်းမင်းတပ်ဖွဲ့ပိုင် စခန်းကို စစ်တပ်က လေ ယာဉ် ဖြင့် ဗုံးကျဲပြီး လက်နက်ကြီးဖြင့် ပစ်ခတ်မှု လူထိခိုက်မှု မရှိ သော် လည်း စခန်းပျက်စီး၊ ပြည်သူများ ကူညီကြရန် အကူအညီတောင်း	["KNU တပ်မဟာ ၆ နယ်မြေရှိ ဒေါင်းမင်းတပ်ဖွဲ့ပိုင် စခန်းကို စစ်တပ်က လေ ယာဉ် ဖြင့် ဗုံးကျဲပြီး လက်နက်ကြီးဖြင့် ပစ်ခတ်မှု လူထိခိုက်မှု မရှိ သော် လည်း စခန်းပျက်စီး၊ ပြည်သူများ ကူညီကြရန် အကူအညီတောင်း", "ရန်ကုန်၊ ဇန်နဝါရီ ၅", "ကရင်ပြည်နယ်၊ KNU တပ်မဟာ ၆ နယ်မြေ၊ ကော့ကရိတ်မြို့နယ်ရှိ ဒေါင်းမင်း တပ်ဖွဲ့ပိုင် စခန်းကို စစ်တပ်က လေယာဉ်ဖြင့် ဗုံးကျဲချမှုကြောင့် လူထိခိုက်မှုမရှိ သော်လည်း စခန်းပျက်စီးသွားသဖြင့် ပြည်သူများ ကူညီကြရန် ဒေါင်းမင်းတပ်ဖွဲ့ ခေါင်းဆောင်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဒေါင်းမင်းတပ်ဖွဲ့တည်နေရာက တောင်ပိုင်းတိုင်းစစ်ဒေသ KNU တပ်မဟာ(၆) ကော့ကရိတ်စစ်ဂွင်ကို ဒီဇင်ဘာလ နှောင်းပိုင်းတွင် စစ်တပ်က လေယာဉ်ဖြင့် ဗုံးကျဲချခဲ့ကြောင်း၊ လုံခြုံရေးအခြေအနေကြောင့် ယခုမှ သတင်းထုတ်ပြန် ခြင်းဖြစ် ပြီး ကော့ကရိတ်တိုက်ပွဲတွင် စစ်တပ်က အထိနာသဖြင့် လက်နက် ကြီးများဖြင့် ပစ်ခတ်ခြင်း၊ လေယာဉ်ဖြင့် ဗုံးကျဲမှုများ ဆက်တိုက် လုပ်ဆောင်ခဲ့ ကြောင်း၊ ထို့ကြောင့် ဒေါင်းမင်းတပ်ဖွဲ့ပိုင် စခန်းပျက်စီးခဲ့ရကြောင်း သိရှိရသည်။", "“နေ့ရောညရော လက်နက်ကြီးနဲ့ ထင်ရာပစ်တယ်။ ပထမနေ့ ည ၁၁ နာရီ တစ်ကြိမ် ၊ ၁၂ နာရီမှာတစ်ကြိမ် သင်္ကန်းညီနောင်မှာရှိတဲ့ စစ်တပ်ကုန်းကနေ Missiles တွေနဲ့ပစ်တာမှာ စခန်းကို Missile နှစ်လုံး လက်နက်ကြီးသုံးလုံး စုစုပေါင်းငါးလုံးကျတယ်။ မနက် ၂ နာရီအထိ လက်နက်ကြီးနဲ့ပစ်တယ်။ ဒုတိယရက်မှာ ည ၁၂ နာရီကနေ မနက် ၂ နာရီအထိ လေယာဉ်နဲ့နှစ်ကြိမ် ဗုံးကျဲ တယ်။ လေယာဉ်ပေါ်မှ စက်သေနတ်နဲ့ပါပစ်ခတ်တယ်။ လေယာဉ် ဗုံးကျဲချိန် တခေါက်နဲ့တခေါက်ကြား ၁ နာရီခြားတယ်။ ပေါင် ၅၀၀ ဗုံး (၄)လုံးကျဲ ချ တယ်။ လေယာဉ်ပေါ်က စက်သေနတ်နဲ့ပစ်တယ်။ သင်္ကန်းညီနောင်မှ တောက် လျှောက်လက်နက်ကြီး ပစ်ကူပေးတယ်။ စခန်းက အခိုင်အမာ ဆောက် ထားတဲ့ တဲနှစ်လုံးမှအပ အားလုံးပြိုပျက်သွားတယ်။ တပ်ဖွဲ့ပိုင် ပစ္စည်း (၄)ပုံ(၁)ပုံစာလောက် ပျက်စီးဆုံးရှူံးတယ်။ လူထိခိုက်မှုမရှိ၊ အထိ အခိုက် မရှိ စခန်းကိုစွန့်ခွာရတယ်။ လတ်တလောတွင် နေရာပြောင်းရွှေ့၍ ယာယီ စခန်းချနေကြတယ်” ဟု ဒေါင်းမင်းတပ်ဖွဲ့မှ ခေါင်းဆောင်က ပြောသည်။", "စစ်တပ်၏ ပစ်ခတ်မှုကြောင့် ပျက်စီးသွားသော ပစ္စည်းများထဲတွင် တပ်ဖွဲ့ အတွက် အရေးကြီးသော ဆက်သွယ်ရေးနဲ့ လုံခြုံရေးပစ္စည်းများ အမြန် ဆုံး ဝယ်ယူဖို့လိုအပ်နေကြောင်း၊ ဒေါင်းမင်းတပ်ဖွဲ့ page ၏ လူမှုကွန်ရက် စာမျက်နှာhttps://www.facebook.com/KingPeacockColumn?mibextid=LQQJ4dမှတစ်ဆင့် ပြည်သူများ ကူညီနိုင် ကြောင်း ဒေါင်းမင်းတပ်ဖွဲ့ခေါင်းဆောင်က ပြောဆိုသည်။"]
https://yktnews.com/2022/12/78391/	KNU တပ်မဟာ ၆ နယ်မြေတွင် တစ်ပတ်တာ တိုက် ပွဲ အတွင်း စစ်သား ၅၆ ဦးသေဆုံး	["KNU တပ်မဟာ ၆ နယ်မြေတွင် တစ်ပတ်တာ တိုက် ပွဲ အတွင်း စစ်သား ၅၆ ဦးသေဆုံး", "ရန်ကုန်၊ ဒီဇင်ဘာ ၃၁", "ကရင်အမျိုးသားအစည်းအရုံး၊ ဒူးပလာခရိုင်၊ တပ်မဟာ ၆ နယ်မြေတွင် ဒီဇင်ဘာလ ၂၂ ရက်နေ့မှ ၂၈ ရက်နေ့အ ထိတစ်ပတ်အတွင်း တိုက်ပွဲပေါင်း ၁၁ ကြိမ်ဖြစ်ခဲ့ပြီး အကြမ်းဖက်စစ်ကောင်စီတပ်သား ၅၆ ဦးသေဆုံးကာ ၄၀ ကျော်ထိခိုက်ဒဏ်ရာရရှိခဲ့ကြောင်း ဒူးပလာခရိုင်က ထုတ်ပြန်သည်။", "ဒီဇင်ဘာလ ၂၄ ရက် ညနေ ၄ နာရီခန့်က အကြမ်းဖက်စစ်တပ်၏ လက်နက်ကြီးဖြင့် ပစ်ခတ်မှုကြောင့် ရွာသစ် ကျေးရွာအတွင်း ကျရောက်ပေါက်ကွဲကာ ဆိုင်ကယ်တစ်စီး၊ ထော်လာဂျီတစ်စီး ထိခိုက်ပျက်စီးခဲ့ကြောင်း၊ ည ၈ နာရီခွဲတွင် အကြမ်းဖက်စစ်ကောင်စီ၏ ဖိုးစီမှု စခန်းမှ လက်နက်ကြီးဖြင့် ပစ်ခတ်ခဲ့ရာ ပဲဒလဲကျေးရွာအတွင်း ကျရောက်ပေါက်ကွဲပြီး အရပ်သားပြည်သူ စေဖားဘရော်တွင် ဦးခေါင်းထိမှန်စိုးရိမ်ရ ဒဏ်ရာရရှိခဲ့ကြောင်း သိရသည်။", "အလားတူ ဒီဇင်ဘာလ ၂၅ ရက် နေ့လည် ၁၁ နာရီ ၄၅ မိနစ်တွင်လည်း အကြ်းဖက်စစ်တပ်က လက်နက်ကြီးဖြင့် ပစ်ခတ်ရာ ရွာသစ်ကုန်းကျေးရွာမှ နေအိမ်တစ်လုံးပျက်စီးခဲ့ပြီး ဝက်တစ်ကောင်သေဆုံးခဲ့ကြောင်း၊ ရွှေကြက်မင်း ဘုန်းကြီးကျောင်း ပစ်ခတ်မှုတွင် သံဃာတော် တစ်ပါး ပျံလွန်တော်မူပြီး ၃ ပါးဒဏ်ရာရရှိကာ ကျောင်းနေ ပြည်သူ တစ်ဦးလည်း ထိခိုက်ဒဏ်ရာရရှိခဲ့ကြောင်း ဒူးပလာခရိုင်ထုတ်ပြန်ချက်တွင်ဖော်ပြထားသည်။", "ဒီဇင်ဘာလ ၂၇ ၊ ၂၈ ရက်နေ့တို့ တွင် အကြမ်းဖက်စစ်ကောင်စီလေတပ်မှ ကောနွဲ့ကျေးရွာ၊ ရွာသစ်ကုန်းကျေးရွာ များ အတွင်း ဗုံးကြဲခြင်း၊ ပစ်ခတ်တိုက်ခိုက်ခြင်းလုပ်ဆောင်ခဲ့ရာ ပြည်သူပိုင်နေအိမ်များ ထိခိုက်ပျက်စီးမှုရှိခဲ့ ကြောင်း သိရသည်။"]
https://yktnews.com/2024/01/138393/	KNU တပ်မဟာ ၆ ရှေ့တန်းတပ်ဖွဲ့ဝင်များထံသို့ KNU ဗဟိုအလုပ်အမှုဆောင် ကော်မတီဝင် ပဒိုစောတောနီး သွားရောက်တွေ့ဆုံ အားပေး	["KNU တပ်မဟာ ၆ ရှေ့တန်းတပ်ဖွဲ့ဝင်များထံသို့ KNU ဗဟိုအလုပ်အမှုဆောင် ကော်မတီဝင် ပဒိုစောတောနီး သွားရောက်တွေ့ဆုံ အားပေး", "ရန်ကုန်၊ ဇန်နဝါရီ ၃", "ကရင်အမျိုးသားအစည်းအရုံး-KNU မှ ဗဟိုအလုပ်အမှုဆောင် ကော်မတီဝင် ပဒိုစောတောနီးက KNU တပ်မဟာ ၆ ရှေ့တန်းတပ်ဖွဲ့ဝင်များထံသို့ သွား ရောက် အားပေးကြောင်း KNU ဗဟိုက သတင်းထုတ်ပြန်သည်။", "KNUကရင်အမျိုးသားအစည်းအရုံး၏ ပြောရေးဆိုခွင့်ရှိသူ ဗဟိုအလုပ် အမှု ဆောင် ကော်မတီဝင် ပဒိုစောတောနီးက နှစ်သစ်ကူးအချိန်အခါသာမယအတွင်း ရှေ့တန်းရှိတပ်ဖွဲ့ဝင်များထံသို့ သွားရောက် အားပေးကြောင်း၊ ပဒိုစောတောနီးသည် KNU တပ်မဟာ ၆ ရှေ့တန်းနယ်မြေရှိ ကော်ဘရာစစ်ကြောင်းမှ စစ်ကြောင်းမှူး ဗိုလ်ဒါဘော၊ အဖွဲ့ဝင်များနှင့်အတူ ရှေ့တန်းတွင် သွားရောက် ရိုက်ကူးထားသော ဓာတ်ပုံနှင့်ဗီဒီယိုများကို ထုတ်ပြန်ထားသည်။"]
https://yktnews.com/2025/04/211805/	KNU တပ်မဟာ၇ နယ်မြေအတွင်းရှိ စစ်ကောင်စီ၏ မော်ဖားသူးစစ်စခန်းကို တိုက်ခိုက်နေမှုကြောင့် ရွာသား ၂၁၅ ဦး ထိုင်းနိုင်ငံသို့ စစ်ဘေးရှောင်	["KNU တပ်မဟာ၇ နယ်မြေအတွင်းရှိ စစ်ကောင်စီ၏ မော်ဖားသူးစစ်စခန်းကို တိုက်ခိုက်နေမှုကြောင့် ရွာသား ၂၁၅ ဦး ထိုင်းနိုင်ငံသို့ စစ်ဘေးရှောင်", "ရန်ကုန်၊ ဧပြီ ၁၉", "ကရင်ပြည်နယ်၊ မြ၀တီမြို့နယ်၊ KNU တပ်မဟာ၇ နယ်မြေအတွင်းရှိ စစ်ကောင်စီ၏ မော်ဖားသူးစစ်စခန်းကို KNLA ဦးဆောင်သော တော်လှန်ရေးတပ်များက တိုက်ခိုက်နေမှုကြောင့် ရွာသား ၂၁၅ ဦး ထိုင်းနိုင်ငံသို့ တိမ်းရှောင်လာကြောင်း ထိုင်း-မြန်မာနယ်စပ် သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယမန်နေ့မှစတင်၍ ထိုင်းမြန်မာနယ်စပ် မြဝတီမြို့နယ်အပိုင် မော်ဖားသူးကျေးရွာတွင် တပ်စွဲထားသည့် စစ်ကောင်စီ တပ်စခန်ကုန်းကို KNLA မဟာမိတ်ပူး ပေါင်းတပ်ဖွဲ့ များက တိုက်ခိုက် နေသည့် တိုက်ပွဲ ဖြစ်စဉ်ကြောင့် ဒေသမှ ပြည်သူများ ထိုင်းနိုင်ငံဘက် အခြမ်းက မယ်လမတ် မြို့ နယ် ဟွိုင်ပလာကောင် ထိုင်းကျေးရွာ ဘက်သို့ တိမ်းရှောင်လာကြောင်း၊ စစ်ဘေးရှောင် အရေ အတွက် ၂၁၅ ဦးရှိပြီး ထိုင်းအာဏာပိုင်များက စောင့်ရှောက်ပေးထားကြောင်း သိရှိရသည်။", "” အခုတိုက်ပွဲဖြစ်နေတဲ့ မောဖားသူရွာက မြဝတီမြို့နယ် ကုက္ကိုလ် ကျေးနယ်အုပ်စုဝင်ရွာပေါ့။ KNU တပ်မဟာ၇ ဂွင်ပေါ့၊ ထိုင်း-မြန်မာ နယ်ခြားမျဥ်း ၂ ကီလိုမီတာအကွာပဲ ဝေးတယ် လေ ၊ ထိုင်းစစ်တပ်က အသင့် စောင့်ကင်းပတ် နေတယ်။ မော်ဖားသူးစခန်း တိုက် နေကြတော့ ရွာသား တွေမှာ ကျား ၃၉ မ ၇၂ ကလေးအရေအတွက်က ကျား ၅၃ ၊ နောက် ထပ်စာရင်းက မ ၅၁ ယောက်စုစုပေါင်း ၂၁၅ ဦးထွက်ပြေးလာ တော့ တာခ့် စစ်တပ် ဗျုဟာမှုးနဲ့ လူမှုကယ်ဆယ် ရေး တွေက မောက္ခလာဂူ ဂိတ်ဘက်က နေ ဟွေ ပလာကွန် ရွာဘက် နေရာ ရွေ့ပြီး အဲ့ဒီမှာ နေရာချထားပြီး စောင့်ရှောက်ထားတယ် ” ဟု ထိုင်း-မြန်မာနယ်စပ် သတင်းရင်းမြစ်က ရှင်းပြသည်။", "လက်ရှိအချိန်အထိ တိုက်ပွဲမှာ ဆက်လက်ပြင်းထန်နေဆဲဖြစ်ပြီး KNLA ဦးဆောင်သော တော်လှန်ရေးတပ်များက အသာစီးရရှိနေကြောင်း သိရှိရသည်။"]
https://yktnews.com/2024/07/172798/	KNU ထိန်းချုပ် နယ်မြေတွင် ၆ လတာ အတွင်း ဖြစ်ပွားခဲ့သော တိုက်ပွဲများ၌ စစ်တပ်ဘက်မှ ၁၉၀၃ ဦး သေဆုံးပြီး တော်လှန်ရေး ရဲဘော် ၈၁ ဦး ကျဆုံး	["KNU ထိန်းချုပ် နယ်မြေတွင် ၆ လတာ အတွင်း ဖြစ်ပွားခဲ့သော တိုက်ပွဲများ၌ စစ်တပ်ဘက်မှ ၁၉၀၃ ဦး သေဆုံးပြီး တော်လှန်ရေး ရဲဘော် ၈၁ ဦး ကျဆုံး", "ရန်ကုန်၊ ဇူလိုင် ၁၂", "KNU ထိန်းချုပ် နယ်မြေတွင် ၆ လတာအတွင်း ဖြစ်ပွားခဲ့သော တိုက်ပွဲများ၌ အကြမ်းဖက် စစ်တပ်ဘက်မှ ၁၉၀၃ ဦး သေဆုံးခဲ့ကြောင်း KNU ဗဟိုက ပြောဆိုသည်။", "၂၀၂၄ခုနှစ် ပထမ ၆ လတာ တိုက်ပွဲများအတွင်း ဖြစ်ပွားခဲ့သော တိုက်ပွဲများ၌ အကြမ်းဖက် စစ်ကောင်စီတပ်သား ၁၉၀၃ ဦး သေဆုံးပြီး ၁၂၇၅ ဦးခန့် ထိခိုက် ဒဏ်ရာရရှိခဲ့ကြောင်း သိရသည်။", "အဆိုပါ ထိတွေ့ တိုက်ပွဲများသည် ကရင်အမျိုးသားအစည်းအရုံး ကော်သူးလေ အုပ်ချုပ်နယ်မြေများအတွင်းကို အကြမ်းဖက် စစ်တပ်က ကျူးကျော် ဝင်ရောက် တပ်စွဲထားခြင်းကြောင့် အကြမ်းဖက် စစ်ကောင်စီ တပ်သားများနှင့် ကရင်အမျိုးသားလွတ် မြောက်ရေးတပ်မတော် (K.N.L.A)၊ ကရင်အမျိုးသားကာကွယ်ရေးတပ်ဖွဲ့ (K.N.D.O)၊ တော်လှန်ရေး ပူးပေါင်းတပ်ဖွဲ့များ အကြား တိုက်ပွဲကြီး တိုက်ပွဲငယ် စုစုပေါင်း ၁၈၂၇ ပွဲခန့် ဖြစ်ပွားခဲ့ခြင်း ဖြစ်ကြောင်း သိရှိရသည်။", "ယင်း ထိတွေ့ တိုက်ပွဲများအတွင်း ကရင်အမျိုးသားလွတ်မြောက်ရေးတပ်မတော် (K.N.L.A)၊ ကရင်အမျိုးသားကာ ကွယ်ရေးတပ်ဖွဲ့ (K.N.D.O) နှင့် တော်လှန်ရေး ပူးပေါင်းတပ်ဖွဲ့များဘက်မှ ၈၁ ဦး တိုင်းပြည်နှင့် လူမျိုးအတွက် အသက်ပေးလှူခဲ့ရပြီး ၂၉၈ ဦး ထိခိုက်ဒဏ်ရာ ရရှိခဲ့ကြောင်း သိရသည်။"]
https://yktnews.com/2024/04/155520/	KNU ထိန်းချုပ်နယ်မြေ မူးမြို့နယ် တပ်ရင်း ၈ ဒေသအတွင်း ဖမ်းဆီးရမိသော ကာလတန်ကြေး သိန်း ၇၀၀ ကျော် တန်ဖိုးရှိ မူးယစ် ဆေးဝါးများကို မီးရှို့ဖျက်ဆီး	["KNU ထိန်းချုပ်နယ်မြေ မူးမြို့နယ် တပ်ရင်း ၈ ဒေသအတွင်း ဖမ်းဆီးရမိသော ကာလတန်ကြေး သိန်း ၇၀၀ ကျော် တန်ဖိုးရှိ မူးယစ် ဆေးဝါးများကို မီးရှို့ဖျက်ဆီး", "ရန်ကုန်၊ ဧပြီ ၇", "ပဲခူးတိုင်း၊ KNU ထိန်းချုပ်နယ်မြေ မူးမြို့နယ် တပ်ရင်း ၈ ဒေသအတွင်း ဖမ်းဆီးရမိသော ကာလတန်ကြေး သိန်း ၇၀၀ ကျော် တန်ဖိုးရှိ မူးယစ် ဆေးဝါးများကို မီးရှို့ဖျက်ဆီးခဲ့ကြောင်း KNU ဗဟိုက ထုတ်ပြန်ထားသည်။", "ဧပြီလ ၃ ရက်နေ့ နံနက် ၉ နာရီခန့်တွင် မူးမြို့နယ်/တပ်ရင်း ၈ ဒေသအတွင်း ဖမ်းဆီးရရှိထားသည့် မူးယစ်ဆေးဝါး များကို KNU-မူးမြို့နယ်/တပ်ရင်း ၈ မူးယစ်ဆေးဝါး တိုက်ဖျက်ရေး ကော်မတီတာဝန်ရှိသူများ ၊ (KNLA) တပ်ပိုင်းဆိုင်ရာ ခေါင်းဆောင်များနှင့်အတူ ကရင်အမျိုးသား ရဲတပ်ဖွဲ့ (KNPF) တာဝန်ရှိ ခေါင်းဆောင်များ ဦးစီး၍ မူးယစ်ဆေးဝါးတိုက်ဖျက်ခေါင်းစဉ်ဖြင့် မီးရှို့ ဖျက်ဆီးခဲ့ခြင်းဖြစ်ကြောင်း သိရသည်။", "ဖမ်းဆီးရရှိသည့် မူးယစ်ဆေးဝါးများအနက် ဆေးခြောက်၊ ဆေးပြားများအပြင် အရက်သေစာများလည်းပါဝင်ခဲ့ပြီး ကာလတန်ကြေး စုစုပေါင်းသိန်း ၇၀၀ ကျော်ခန့်ရှိကြောင်း၊ လက်ရှိအချိန်တွင် KNU-မူးမြို့နယ်/တပ်ရင်း ၈ ဒေသအတွင်း မူးယစ်ဆေးဝါးများ ဝယ်ယူရောင်းချ သုံးစွဲခြင်းများကို တင်းကြပ်စွာ ပိတ်ပင်တားပြီး ဖမ်းဆီးရရှိသည့် မူးယစ်ဆေးဝါး ဖြန့်ဖြူးရောင်းချသူများကို KNU မှ ပြဌာန်းထားသည့် မူးယစ်ဆေးဝါးအထူးအက်ဥပဒေအရ ထိရောက်စွာ အရေးယူဆောင်ရွက်သွားမည်ဖြစ်ကြောင်း သိရှိရသည်။"]
https://yktnews.com/2023/02/86412/	KNU ထိန်းချုပ်နယ်မြေတွင် အာဏာသိမ်းပြီးနောက် ၂ နှစ်အတွင်း တိုက်ပွဲပေါင်း ၈၀၀၀ ကျော်ဖြစ်ပွားပြီး စစ်သား ၇၀၀၀ နီးပါး သေဆုံး	["KNU ထိန်းချုပ်နယ်မြေတွင် အာဏာသိမ်းပြီးနောက် ၂ နှစ်အတွင်း တိုက်ပွဲပေါင်း ၈၀၀၀ ကျော်ဖြစ်ပွားပြီး စစ်သား ၇၀၀၀ နီးပါး သေဆုံး", "ရန်ကုန်၊ ဖေဖော်ဝါရီ ၉", "ကရင်ပြည်နယ်နှင့် မွန်ပြည်နယ်ရှိ KNU ထိန်းချုပ်နယ်မြေတွင် အာဏာသိမ်းပြီးနောက် ၂ နှစ်အတွင်း တိုက်ပွဲပေါင်း ၈၀၀၀ ကျော်ဖြစ်ပွားပြီး စစ်သား ၇၀၀၀ နီးပါး သေဆုံးကြောင်း KNU က တရားဝင် သတင်းထုတ်ပြန်သည်။", "မြန်မာစစ်တပ်မှ အာဏာသိမ်းယူပြီးသည့်အချိန်မှစပြီး ၂ နှစ်အတွင်း တိုက်ပွဲပေါင်း ၈၀၃၈ ကြိမ်ဖြစ်ပွား စစ်တပ်ဘက်မှ ၆၈၇၆ ဦးသေဆုံးကာ ၅၅၁၉ ဦးဒဏ်ရာရရှိကြောင်း၊KNLA /KNDO ပူးပေါင်းတပ်ဖွဲ့ဘက်မှ ၂၁၉ ဦးတိုင်းပြည်အတွက် အသက် ပေး လှူခဲ့ရပြီး ၆၀၅ ဦး ထိခိုက်ဒဏ်ရာရရှိခဲ့ကြောင်း သိရသည်။", "KNU တပ်မဟာ ၁ နယ်မြေ ဒူးသထူခရိုင် အုပ်ချုပ်မှုနယ်မြေတွင် တိုက်ပွဲပေါင်း ၈၀၁ ကြမ် ဖြစ်ပွားခဲ့ပြီး အာဏာသိမ်း အကြမ်းဖက်စစ်ကောင်စီတပ်သား ၁၅၂၆ ဦးသေဆုံးကာ ၁၃၄၂ ဦး ထိခိုက် ဒဏ်ရာရရှိခဲ့ကြောင်း၊ KNU တပ်မဟာ ၂ တောအူး ခရိုင် အုပ်ချုပ်မှုနယ်မြေတွင် တိုက်ပွဲပါင်း ၂၇၇ ကြိမ် ဖြစ်ပွားခဲ့ပြီး အာဏာ သိမ်း အကြမ်းဖက်စစ်ကောင်စီတပ်များမှ ၅၀၅ ဦးသေဆုံးကာ ၂၀၁ ဦး ထိခိုက် ဒဏ်ရာရရှိခဲ့ကြောင်း၊ KNU တပ်မဟာ ၃ ခလယ်လွီထူ ခရိုင် အုပ်ချုပ်မှုနယ်မြေတွင် တိုက်ပွဲပေါင်း ၅၂၅ ကြိမ်ဖြစ်ပွားခဲ့ပြီး အာဏာ သိမ်းအကြမ်းဖက်စစ်ကောင်စီတပ်သား ၆၀၆ ဦးသေဆုံးကာ ၃၉၃ ဦး ထိခိုက်ဒဏ်ရာရရှိခဲ့ကြောင်း သိရသည်။", "KNU တပ်မဟာ ၄ ဘိတ်−ထာဝယ်ခရိုင် အုပ်ချုပ်မှုနယ်မြေအတွင်း တိုက်ပွဲပေါင်း ၁၃၁ ကြိမ်ဖြစ်ပွားခဲ့ပြီး အာဏာသိမ်းအကြမ်းဖက်စစ်ကောင်စီတပ်သား ၂၅၉ ဦး သေဆုံးကာ ၂၄၉ ဦးထိခိုက်ဒဏ်ရာရရှိခဲ့ ကြောင်း၊ မူတြော်ခရိုင် တပ် မဟာ ၅ အုပ်ချုပ်မှုနယ်မြေတွင် တိုက်ပွဲပေါင်း ၅၆၃၈ ကြိမ်ဖြစ်ပွားခဲ့ပြီး အာဏာသိမ်းအကြမ်းဖက်စစ်ကောင်စီတပ်သား ၂၇၆၀ ဦးသေဆုံးပြီး ၂၃၄၀ ဦး ထိခိုက်ဒဏ်ရာရရှိခဲ့ ကြောင်း၊ ဒူးပလာယာ တပ်မဟာ ၆ အုပ်ချုပ်မှုနယ်မြေတွင် တိုက်ပွဲ ပေါင်း ၆၆၆ ကြိမ်ဖြစ်ပွားခဲ့ပြီး အာဏာသိမ်းအကြမ်းဖက်စစ်ကောင်စီတပ်သား ၁၂၂၀ ဦး သေဆုံးကာ ၉၉၄ ဦးထိခိုက်ဒဏ်ရာ ရရှိခဲ့ ကြောင်း သိရသည်။", "အဆိုပါခုခံတိုက်ပွဲများကို ကရင်အမျိုးသားလွတ်မြောက်ရေးတပ်မတော် (K.N.L.A)၊ ကရင်အမျိုး သား ကာကွယ်ရေးတပ်ဖွဲ့ (K.N.D.O) တို့၏ စစ်ရေးဦး ဆောင်မှုအောက်ရှိ စစ်ကြောင်းများ၊ Drone တပ်ဖွဲ့များ၊ ပြည်သူ့ကာကွယ်ရေးတပ်များမှ အကြမ်းဖက်စစ်ကောင်စီတပ်သားများကို ခုခံတိုက်ခိုက်ခဲ့ ခြင်းဖြစ်ပြီး စစ်အာဏာရှင် စနစ်အမြစ်ပြတ် ချေမှုန်းနိုင်ရေးအတွက် တော်လှန်ရေးတိုက်ပွဲကိုလည်း ဆက်လက် ဆင်နွှဲသွားမည်ဖြစ်ကြောင်း အသိပေးထားသည်။", "ဓာတ်ပုံ- KNU တပ်မဟာနယ်မြေတွင် သေဆုံးခဲ့ကြသည့် အကြမ်းဖက် စစ်ကောင်စီတပ်ဖွဲ့ဝင်များ။ (ပုံအဟောင်းများကို စုစည်းဖော်ပြပါသည်)"]
https://yktnews.com/2025/04/212127/	KNU ထိန်းချုပ်နယ်မြေများသို့ စစ်တပ်က တစ်ပတ်အတွင်း လေယာဉ်ဖြင့် ဗုံးကျဲမှုကြောင့် သံဃာတော်များ အပါအဝင် ပြည်သူ ၂၀ ဦးကျော်သေဆုံးပြီး ပြည်သူ ၅၀၀၀၀ ကျော် တိမ်းရှောင်ရ	["KNU ထိန်းချုပ်နယ်မြေများသို့ စစ်တပ်က တစ်ပတ်အတွင်း လေယာဉ်ဖြင့် ဗုံးကျဲမှုကြောင့် သံဃာတော်များ အပါအဝင် ပြည်သူ ၂၀ ဦးကျော်သေဆုံးပြီး ပြည်သူ ၅၀၀၀၀ ကျော် တိမ်းရှောင်ရ", "ရန်ကုန်၊ ဧပြီ ၂၂", "ကရင်အမျိုးသားအစည်းအရုံး KNU ထိန်းချုပ်နယ်မြေများသို့ စစ်တပ်က တစ်ပတ်အတွင်း လေယာဉ်ဖြင့် ဗုံးကျဲမှုကြောင့် ရဟန်း သံဃာများ အပါအဝင် အရပ်သား ပြည်သူ ၂၀ ကျော်သေဆုံးပြီး ပြည်သူ ၅၀၀၀၀ ကျော် တိမ်း ရှောင်ရကြောင်း မွန်နှင့်ကရင် ပြည် နယ်အတွင်း စစ်ဘေးရှောင်အရေးကူညီနေသူများထံမှ သိရှိရသည်။", "ဧပြီလ ၁၄ ရက်နေ့မှ ဧပြီလ ၂၁ ရက်နေ့ အထိ KNU ထိန်းချုပ်နယ်မြေများဖြစ်သော ဘီးလင်း၊ သထုံ၊ ဘားအံ၊ဖာပွန် ၊ ကော့ကရိတ်၊ ကျုံဒိုးဒေသများသို့ စစ်ကောင်စီက လေကြောင်းဖြင့် ဗုံးကျဲတိုက်ခိုက်ရာ ရဟန်း၊ သံဃာများ အပါအဝင် ပြည်သူ ၂၀ ဦးခန့်သေဆုံးပြီး ၃၀ ဦးကျော်ထိခိုက်ဒဏ်ရာရရှိခဲ့ကြောင်း၊ ပြည်သူ ၅၀၀၀၀ ကျော်မှာ စစ်ဘေးတိမ်းရှောင်ရန်အတွက် နေရပ်စွန့်ခွာ ထွက် ပြေးရကြောင်း သိရှိရသည်။", "” ဧပြီလ ၁၄ ရက်နေ့ စစ်တပ်က ကျုံဒိုးမြို့၊ ကမ်းနီဘုန်းကြီးကျောင်းကို လေယာဉ်နဲ့ ဗုံးကျဲရာကနေ ဧပြီလ ၂၁ ရက် နေ့ အထိ ဘီးလင်း၊ မင်းစောရွာဘုန်းကြီးကျောင်းဗုံးကျဲခဲ့တယ်။ ဖာပွန်၊ ကတိုင်တိ၊ ဘားအံ၊ တဂေးလောင်ရွာ၊ ကော့ကရိတ်အင်းကြီး၊မိဂလုံ၊နွားခြံကုန်း စတဲ့ ရွာပေါင်း ၂၀ ကျော်ကိုလည်း လေယာဉ်နဲ့ ဗုံးကျဲတယ်။ သေဆုံးမှုက ဘုန်းကြီးရော၊ လူရော၊ ကလေးတွေ၊ ကိုရင်တွေပါ အပါဆိုရင် သေတာ၂၀ ဦးကျော်ပြီ။ ဒဏ်ရာရတာ က ၃၀ ကျော်ရှိပြီ၊ စာရင်း မသိရသေးတာတွေလည်းရှိသေးတယ်။ KNU တပ်မဟာ ၁၊ တပ်မဟာ ၅ ၊ တပ်မဟာ ၆၊ တပ်မဟာ ၇ နယ်မြေတွေမှာ လေယာဉ်နဲ့ ဗုံးကျဲတာ၊ တိုက်ပွဲဖြစ်တာကြောင့် စစ်ဘေးရှောင်အားလုံးပေါင်း ပြည်သူ ၅၀၀၀၀ ကျော်ရှိနေပြီ။ ဗုံးဆက်ကျဲနေရင် စစ်ရှောင်တွေ ဆက်များလာဖို့ပဲ ရှိတယ်” ဟု KNU နယ် မြေအတွင်းစစ်ဘေးရှောင်ကူညီနေသည့် ကွန်ရက်အဖွဲ့တစ်ခုက ပြောဆိုသည်။", "ဧပြီလ ၂၁ ရက်နေ့ နံနက် ၃ နာရီ ၃၀ မိနစ်အချိန်မှ နံနက် ၆ နာရီအထိ ကော့ကရိတ်မြို့နယ်၊ ကျုံဒိုးမြို့ ၊ အရှေ့ဘက်ကမ်း ကျေးရွာများ၊ တောင်ကြာအင်း၊ ကြာအင်းဆိပ်ကြီးလမ်းပိုင်းရှိ ကျေးရွာများပေါ်သို့ လေယာဉ်ဖြင့် ဗုံးကျဲမှု ၃ နာရီ ခန့် ဆက်တိုက်လုပ် ဆောင် ခဲ့ကြောင်း၊ လူထိခိုက်သေဆုံးမှုများရှိကြောင်း KNLA စစ်ရေးသတင်းရင်းမြစ်က ပြောဆိုသည်။", "” ညပိုင်း ဒရုန်းကင်းထောက် ၊ဂျက်လေယာဉ်ကင်းထောက်တွေ ပျံတယ်၊ ဖုန်းလိုင်းတွေမရဘူး၊ မနက် ၃နာရီခွဲလောက်မှာ Y-12 လေယာဉ်သံကြားပြီး ဗုံးတွေ ကျဲတာနဲ့ ပေါက်ကွဲသံတွေကြားနေရတယ်။ အဓိကတော့ ကရင်အဖွဲ့ ၊ မွန်အဖွဲ့ ၊ PDF အဖွဲ့ ရှိနေတဲ့နေရာတွေ၊ ရွာ တွေဆိုပြီးကျဲနေတာ၊ အခုသိရသလောက် တောင်ကမ္မရိုက်၊မြောက်ကမ္မရိုက်၊ သမိန်ဒွတ်၊ဝင်းက ဘက်တွေကိုလည်း ဗုံးတွေကျတယ်။ အထိအခိုက်နဲ့ အပျက်အစီးကိုသိဖို့ နဲ့ ရွာသားတွေကယ်ထုတ်ဖို့က မိုးကြီး ရွာထား‌တာ ရွာလမ်းတွေပျက်နေတော့လောလောဆယ်မသိရသေးဘူး၊ထိခိုက် တာတွေတော့ရှိ‌နေတယ်” ဟု KNU စစ်ရေးသတင်းရင်းမြစ်က ပြောဆိုသည်။", "လက်ရှိ KNU တပ်မဟာနယ်မြေများတွင် စစ်ကောင်စီလက်လွှတ်ဆုံးရှုံးထားရသည့် စစ်စခန်းများအားပြန်လည်သိမ်းပိုက်ရန် လေကြောင်းစစ်ဆင်ရေးများ လုပ်ဆောင်နေခြင်းဖြစ်ကြောင်း သိရှိရသည်။", "” အခုတက်နေတာ က Y12က မော်လမြိုင်က ၊ဂျက်ဖိုက်တာတွေက တောင်ငူလေတပ်ကတက်လာနေတာ။ စစ် ဆင် ရေးတပ်တွေ မြေပြင်မှာ ပြုန်းတီးကုန်ပြီဆိုတော့လေယာဉ်နဲ့ ဗုံးကျဲ၊ မြေပြင်သိမ်းပုံစံပေါ့ ၊လိုအပ်ရင်ဘားအံတောင်ကလေးလေယာဉ်ကွင်းကို စစ်သုံးလေ ကြောင်းထောက်ပို့ကွင်းသုံးမယ့်အစီအစဉ်လည်းရှိနေတယ်” ဟု ဘားအံအခြေစိုက် ကရင်ပြည်နယ်စစ်ကောင်စီနှင့်နီး စပ်သော သတင်းရင်းမြစ်က ရှင်းပြသည်။"]
https://yktnews.com/2023/02/88666/	KNU ထိန်းချုပ်နယ်မြေအတွင်း ဇန်နဝါရီလတိုက်ပွဲများတွင် စစ်ကောင်စီဘက်မှ ၃၃၇ ဦးသေဆုံး၊ KNU တပ်မဟာ ၅ နယ်မြေတွင် ဖေဖော်ဝါရီ ၁၅ ရက်အတွင်း စစ်သား ၂၈ ဦးသေဆုံး	["KNU ထိန်းချုပ်နယ်မြေအတွင်း ဇန်နဝါရီလတိုက်ပွဲများတွင် စစ်ကောင်စီဘက်မှ ၃၃၇ ဦးသေဆုံး၊ KNU တပ်မဟာ ၅ နယ်မြေတွင် ဖေဖော်ဝါရီ ၁၅ ရက်အတွင်း စစ်သား ၂၈ ဦးသေဆုံး", "ရန်ကုန်၊ ဖေဖော်ဝါရီ ၂၁", "KNU ထိန်းချုပ်နယ်မြေရှိ တိုက်ပွဲများတွင် ဇန်နဝါရီလအတွင်း စစ်ကောင်စီဘက်မှ ၃၃၇ ဦးသေဆုံးပြီး KNU တပ်မဟာ ၅ နယ်မြေတွင် ဖေဖော်ဝါရီ ၁၅ ရက်အတွင်း စစ်သား ၂၈ ဦးသေဆုံးကြောင်း KNLA ဌာနချုပ်နှင့် KNU တပ်မဟာ ၅ မူတြော် သတင်းစဉ်၏ ထုတ်ပြန်ချက်များအရ သိရှိရသည်။", "၂၀၂၃ခုနှစ်၊ ဇန်နဝါရီလအတွင်း၌ ကရင်ပြည်နယ်အတွင်းရှိ အကြမ်းဖက်စစ်ကောင်စီတပ်ဖွဲ့များနှင့် KNU/ KNLA ပူးပေါင်းတပ်ဖွဲ့တို့ကြား တိုက်ပွဲပေါင်း ၃၃၃ ကြိမ်ဖြစ်ပွားခဲ့ပြီး အကြမ်းဖက်စစ်သား ၃၃၇ ဦးသေဆုံးကာ ၂၈၀ ဦးဒဏ်ရာရရှိကြောင်း၊ KNU/KNLA ပူးပေါင်းတပ်ဖွဲ့ဘက်မှ ၂၄ ဦးတိုင်းပြည်နှင့်လူမျိုး အတွက် အသက်ပေးလှူခဲ့ရကြောင်း၊ ၇၅ ဦးထိခိုက်ဒဏ်ရာရရှိပြီး ကျဆုံးဒဏ်ရာရရှိသူများတွင် PDF တပ်ဖွဲ့ ဝင်များ ပါဝင်ကြောင်း KNLA ဌာနချုပ်၏ ထုတ်ပြန်ချက်အရ သိရှိရသည်။", "အလားတူ ကရင်ပြည်နယ်၊ ကော်သူးလေအုပ်ချုပ်နယ်၊ KNU/KNLA တပ်မဟာ ၅ နယ်မြေအတွင်း ဖေဖော်ဝါရီလ လ ဝက်အတွင်း တိုက်ပွဲပေါင်း ၉၁ ကြိမ်ဖြစ်ကာ စစ်သား ၂၈ ဦးသေဆုံးပြီး ၁၁ ဦးဒဏ်ရာရရှိခဲ့ကြောင်း KNU တပ်မဟာ ၅ ထံမှ သိရသည်။", "ဖေဖော်ဝါရီလ ၁ ရက်နေ့မှ ၁၅ ရက်နေ့အတွင်း အကြမ်းဖက်စစ်တပ်နှင့် KNLA တပ်မဟာ ၅ တပ်ဖွဲ့ဝင် တို့အကြား ရင်ဆိုင်တိုက်ပွဲပေါင်း ၉၁ ကြိမ်တွင် အကြမ်း ဖက်စစ်တပ်မှ စစ်သား ၂၈ ဦးသေဆုံးကာ ၁၁ ဦး ဒဏ်ရာရရှိပြီး KNLA တပ်ဖွဲ့ဝင် ၁ ဦးဒဏ်ရာရရှိခဲ့ကြောင်း၊ အကြမ်းဖက်စစ်တပ်မှ လူသောမြို့နယ်၊ စော်မူပလောကျေးရွာအုပ်စု၊ တာဘောကော်ဒဲနေ အပြစ်မဲ့ရွာသား စောမောင်နူးကို အကြောင်းမဲ့ ပစ်ခတ် သတ်ဖြတ်ခဲ့ကြောင်း သိရသည်။", "အကြမ်းဖက်စစ်ကောင်စီတပ်မှ စစ်သုံးရဟတ်ယာဉ်ဖြင့် ကျေးရွာများ၊ စာသင်ကျောင်းများ၊ လယ်ယာ များ၊ တောင်ယာလုပ် ငန်းခွင်များအတွင်း ဗုံးသီး အလုံး ၄၀ ကြဲချတိုက်ခိုက်ခဲ့ပြီး မြေပြင်ခြေလျင်တပ်ဖွဲ့က လည်း လက်နက်ကြီး ၁၈ လုံးပစ်ခတ်တိုက်ခိုက်ခဲ့သဖြင့် စာသင်ကျောင်း၊ လူနေအိမ် ၊ ဧည့်ရိပ်သာ စုစု ပေါင်း ၂၆ လုံး မီးလောင်ပျက်စီးခဲ့ကြောင်း သိရသည်။", "အလားတူ ဆန်သိုလှောင် စပါးကျီ ၃ လုံး၊ ဈေးရောင်းဆိုင် ၃ ဆိုင်၊ မော်တော် ကား ၁ စီး၊ ဆိုင်ကယ် ၂ စီး၊ လယ်ထွန်စက် ၄ လုံး၊ စပါးကြိတ်စက် ၁ လုံး၊ အင်တာနက် ဝိုင်ဖိုင် ၁ ခု၊ မီးစက် ၁ လုံးနှင့် အိမ်ထောင် ပရိဘောဂ ပစ္စည်းများ၊ ကုန်စုံပစ္စည်းများနှင့် အခြေခံစားသောက်ကုန်အများအပြား ဆုံးရှုံးခဲ့ ကြောင်း သိရသည်။", "ဓာတ်ပုံ- KNLA တပ်ဖွဲ့ဝင် ၁ ဦး။", "Photo- AFP။"]
https://yktnews.com/2023/05/100957/	KNU ထိန်းချုပ်နယ်မြေ၊ လယ်ဒိုမြို့နယ်တွင် စစ်တပ်က ပြည်သူ ၁ ဦးကို အကြောင်းမဲ့ ပစ်သတ်၊ ပြည်သူ ၂ ဦးလည်း ဖမ်းဆီးနှိပ်စက်ခံရ	["KNU ထိန်းချုပ်နယ်မြေ၊ လယ်ဒိုမြို့နယ်တွင် စစ်တပ်က ပြည်သူ ၁ ဦးကို အကြောင်းမဲ့ ပစ်သတ်၊ ပြည်သူ ၂ ဦးလည်း ဖမ်းဆီးနှိပ်စက်ခံရ", "ရန်ကုန်၊ မေ ၅", "KNU ထိန်းချုပ်နယ်မြေ၊ လယ်ဒိုမြို့နယ်တွင် စစ်တပ်က ပြည်သူ ၁ ဦးကို အကြောင်းမဲ့ ပစ်သတ်ခဲ့ကြောင်း KNU-ဗဟိုထံမှ သိရသည်။", "မေလ၃ ရက်နေ့ ည ၇ နာရီ ၂၀ မိနစ်တွင် လယ်ဒိုမြို့နယ်၊ နတ်သံကွင်းမြို့၊ တံခွန်တိုင် ရပ်ကွက်တွင် နေထိုင်သည့် စောလေးလေးထူး (ခ) ဝဏ္ဏ သည် ရေတွင်းကုန်း ကျောင်းဘေး ဦးဟန်ကျော်အိမ်မှ အလုပ်ပြန်လာချိန်တွင် နတ်သံကွင်းဆေးရုံရှေ့၌ စစ်တပ်က အကြောင်းမဲ့ ပစ်သတ်ခဲ့ခြင်း ဖြစ်ကြောင်း သိရသည်။", "စောလေးလေးထူး (ခ) ဝဏ္ဏကို အကြမ်းဖက် စစ်တပ်က ပစ်သတ် ပြီးနောက် ပိုက်ဆံ အများအပြားထည့်ထားသော လွယ်အိတ် ၁ လုံးနှင့် ဖုန်းတို့ကို ယူဆောင်သွားကြောင်း သိရသည်။", "ထို့ပြင် KNU – ကျောက်ကြီးမြို့နယ်၊ ကျောက်မော်ဘုရားကြီး ကျေးရွာမှ အသက် ၄၀ နှစ်အရွယ် စောအယ်မူးသည် ဧပြီလ ၂၅ ရက်နေ့က ရွှေကျင်မြို့သို့ စျေးဝယ်ရန် သွားရောက်စဥ် လမ်းပိုင်းတစ်နေရာ၌ အကြမ်းဖက် စစ်တပ်၏ ခလရ-၅၇ မှ ဖမ်းဆီးပြီး ခလရ-၃၄၉ စခန်းသို့ ပို့ဆောင်ခဲ့ကြောင်း သိရသည်။", "ဖမ်းဆီးခံရသော စောအယ်မူးသည် ကရင်အမျိုးသားလွတ်မြောက်ရေး တပ်မတော်၏ တပ်သားတစ်ဦးဖြစ်သည်ဟု စွပ်စွဲပြီး အကြမ်းဖက် စစ်တပ်က စခန်းတွင် ဖမ်းဆီး ချုပ်နှောင်ပြီး မျက်နှာကို အဝတ်ဖြင့်ပတ်ချည်ထားပြီး တစ်ကိုယ်လုံးကို ဓာတ်ဆီဖြင့်လောင်းကာ မီးရှို့ခဲ့သည့်အပြင် အကြမ်းဖက် စစ်သားများက စောအယ်မူးကို ၎င်းတို့၏ ကျင်ငယ်ရေဖြင့်ပန်းပြီးမှ မေလ ၃ ရက်နေ့တွင် ပြန်လွှတ်ပေးခဲ့ကြောင်း သိရသည်။", "ထို့ပြင် KNU-မူးမြို့နယ်၊ သပြေညွှန့် ကျေးရွာမှ အသက် ၂၂ နှစ်အရွယ် စောလိုလိုကို အကြမ်းဖက် စစ်တပ်က တလကြာဖမ်းဆီးထားပြီး ဧပြီလ ၂၂ ရက်နေ့တွင် ပြန်လည်ထွက်ပြေး လွတ်မြောက်လာခဲ့ပြီးနောက် ၎င်း ဖမ်းဆီးခံရချိန်၌ အမျိုးမျိုး ညှင်းပန်း နှိပ်စက်ခံ ခဲ့ရသော ဒဏ်ရာများကြောင့် လက်ရှိထိ ဆေးကုသမှု ခံယူနေရဆဲဖြစ်ကြောင်း သိရသည်။"]
https://yktnews.com/2023/12/136298/	KNU ထိန်းချုပ်နယ်မြေ၊ လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ၄ ရက်ဆက် ပစ်ခတ်မှု ပြည်သူ ၃ ဦးသေဆုံးပြီး နေအိမ်များ ပျက်စီး	["KNU ထိန်းချုပ်နယ်မြေ၊ လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ၄ ရက်ဆက် ပစ်ခတ်မှု ပြည်သူ ၃ ဦးသေဆုံးပြီး နေအိမ်များ ပျက်စီး", "ရန်ကုန်၊ ဒီဇင်ဘာ ၁၈", "ကရင်ပြည်နယ်၊ KNU ထိန်းချုပ်နယ်မြေ၊ လယ်ဒိုမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ၄ ရက်ဆက် ပစ်ခတ်ရာ ပြည်သူ ၃ ဦးသေဆုံးပြီး နေအိမ်များ ပျက်စီးခဲ့ကြောင်း KNU ဗဟိုက ထုတ်ပြန်ထားသည်။", "ဒီဇင်ဘာလ ၁၃ ရက်နေ့ ည ၆ နာရီ ၂၀ မိနစ်မှ ၇ နာရီ ၁၉ မိနစ်အထိ အကြမ်းဖက် စစ်တပ်၏ ပိန်းဇလုပ် အခြေစိုက် ခလရ-၂၆၄ မှ ၁၅၅ မမ လက်နက်ကြီးများဖြင့် သမင်အင်းကုန်း ကျေးရွာအတွင်းကို ၁ လုံး၊ ခြောက်သဲစုကျေးရွာကို ၁ လုံး၊ ၁၂၀ မမ လက်နက်ကြီးများဖြင့် ရေတွင်းကုန်း ကျေးရွာကို ၁ လုံး၊ အလယ်ကျေးရွာကို ၁ လုံး၊ ကြိတ်ကွင်းကျေးရွာကို ၄ လုံး၊ ဖျံတလင်းကျေးရွာကို ၂ လုံး ပစ်ခတ်ခဲ့ကြောင်းသိရသည်။", "အဆိုပါ အကြမ်းဖက် စစ်တပ်၏ လက်နက်ကြီးပစ်ခတ်မှုကြောင့် ကြိတ်ကွင်းကျေးရွာမှ အသက် ၅၅ နှစ်အရွယ် နော်သန်းအေး ၊ အလယ်ကျေးရွာမှ အသက် ၇၅ နှစ်အရွယ် တီးဖိုးစစ်နှင့် အသက် ၄၅ နှစ်အရွယ် ဒေဝ တို့ ၃ ဦး သေဆုံးခဲ့ပြီး ကြိတ်ကွင်းကျေးရွာမှ အသက် ၈ နှစ်အရွယ် နော်ထီးခူ ၊ အလယ်ကျေးရွာမှ ပြည်သူ ၁ ဦး နှင့် အသက် ၂၀ အရွယ် စောတာဒို တို့ ထိခိုက်ဒဏ်ရာရရှိခဲ့ကြောင်း သိရှိရသည်။", "ဒီဇင်ဘာလ ၁၄ ရက်နေ့ နံနက် ၈ နာရီ ၄၅ မိနစ်ခန့်တွင် ခလရ−၂၆၄ မှ သမင်အင်းကုန်း ကျေးရွာ အတွင်းကို ၁၅၅ မမ လက်နက်ကြီး ၄ လုံး၊ အလယ်ကျေးရွာအတွင်းကို ၁၂၀ မမ လက်နက်ကြီး ၂ လုံး ပစ်ခတ်ခဲ့ပြီး ယင်းနေ့ နံနက် ၈ နာရီ ၅၅ မိနစ်တွင် အလယ်ကျေးရွာကို ၁၂၀ မမ လက်နက်ကြီး ၄ လုံး ထပ်ပစ်ခဲ့ပြီး ကြိတ်ကွင်း ကျေးရွာကို စစ်ကြောင်းထိုး ဝင်ရောက်လာကာ ကျေးရွာတွင်းရှိ ပြည်သူများကို ရွာပြင် မထွက်ခိုင်းဘဲ အကာကွယ်ယူခဲ့ကြောင်း၊ မွန်းလွဲ ၁၂ နာရီမှ ၁ နာရီအထိ တောင်ခင်ကျေးရွာကို ၁၂၀ မမ လက်နက်ကြီး ၆ လုံးပစ်ခတ်ခဲ့ရာ ထိုလက်နက်ကြီးများ ထိမှန်ပြီး တောင်ခင်ကျေးရွာမှ နေအိမ် ၃ လုံး မီးလောင်ပျက်စီးခဲ့ရပြီး ပြည်သူ ၁ ဦး ကျည်စထိမှန် ဒဏ်ရာရရှိခဲ့ကြောင်း သိရသည်။", "ထို့နောက် ယင်းနေ့ ညနေ ၅ နာရီ ၅၄ မိနစ်တွင် အကြမ်းဖက် စစ်တပ်က တောင်ခင်ကျေးရွာကို ၁၂၀ မမ လက်နက်ကြီး ၆ လုံး၊ ည ၈ နာရီ ၃၅ မိနစ်တွင် ရေတွင်းကုန်း ကျေးရွာကို ၁၂၀ မမ လက်နက်ကြီး ၅ လုံး၊ ည ၁ဝ နာရီ ၁၅ မိနစ်တွင် ၁၅၅ မမ လက်နက်ကြီး ၃ လုံးဖြင့် ခိုလှုံကျေးရွာကို ထပ်မံ ပစ်ခတ်ခဲ့သည့်အတွက် ခလရ-၂၆၄ တပ်ရင်းသည် ဒီဇင်ဘာလ ၁၄ ရက်နေ့ တစ်ရက်တည်းမှာပင် KNU-လယ်ဒိုမြို့နယ်ရှိ ကျေးရွာများကို လက်နက်ကြီးစုစုပေါင်း အလုံး ၃၀ ခန့် ပစ်ခတ်ခဲ့ကြောင်း သိရှိရသည်။", "ဒီဇင်ဘာလ ၁၅ ရက်နေ့ နံနက် ၁၁ နာရီခန့်မှစ၍ ည ၈ နာရီအထိ ခလရ-၂၆၄ က ၁၅၅ မမ လက်နက်ကြီးများဖြင့် ကော်သာစေးကျေးရွာကို ၂ လုံး၊ စွယ်တိန်ကျေးရွာကို ၂ လုံး၊ ပဒဲကော ကျေးရွာကို ၂ လုံး ပစ်ခတ်ခဲ့ပြီး ၁၂၀ မမ လက်နက်ကြီးများဖြင့် တောင်ခင်ကျေးရွာကို ၁၁ လုံး၊ အလယ်ကျေရွာကို ၆ လုံး စုစုပေါင်း ၂၃ လုံး ခန့်ပစ်ခတ်ခဲ့ကြောင်း၊ ဒီဇင်ဘာလ ၁၆ ရက်နေ့ မွန်းလွဲ ၁ နာရီခန့်တွင် ခလရ−၂၆၄ က ချုံအင်း ကျေးရွာ အတွင်းကို ၁၂၀ မမ လက်နက်ကြီး ၁ လုံး၊ ညနေ ၄ နာရီခွဲခန့်တွင် ဖိုးတကျေးရွာကို ၁၅၅ မမ လက်နက်ကြီး ၂ လုံး၊ ည ၈ နာရီခန့်တွင် သမင်အင်းကုန်းကျေးရွာတွင်းကို ၁၂၀ မမ လက်နက်ကြီး ၂ လုံး စုစုပေါင်း ၅ လုံးခန့် ပစ်ခတ်ခဲ့ကြောင်း သိရသည်။", "ဒီဇင်ဘာလ ၁၇ ရက်နေ့ နံနက် ၁၀ နာရီခန့်တွင်လည်း နံဇကျေးရွာသား ၁ ဦးသည် စစ်ဘေးရှောင်နေရာမှ ကျေးရွာတွင်းကို ပစ္စည်းရိက္ခာများ ပြန်လည်သယ်ဆောင်ရန်အတွက် ထော်လာဂျီဖြင့် ပြန်လာစဉ် လမ်းပိုင်း တစ်နေရာ၌ အကြမ်းဖက် စစ်တပ်က ထောင်ထားသည့် မိုင်းနင်းမိပြီး ထော်လာဂျီပျက်စီးခဲ့ကြောင်း သိရှိရသည်။"]
https://yktnews.com/2023/08/119485/	KNU ဒူးပလာယာခရိုင်တွင် BGF မှ တပ်သား ၁ ဦး လက်နက်ဖြင့် အလင်းဝင် လာသောကြောင့် ဘတ်ငွေ ၅၀၀၀၀ ဆုချီးမြှင့်	["KNU ဒူးပလာယာခရိုင်တွင် BGF မှ တပ်သား ၁ ဦး လက်နက်ဖြင့် အလင်းဝင် လာသောကြောင့် ဘတ်ငွေ ၅၀၀၀၀ ဆုချီးမြှင့်", "ရန်ကုန်၊ သြဂုတ် ၂၃", "KNU ဒူးပလာယာခရိုင်တွင် BGF မှ တပ်သား ၁ ဦး KNLA – ပူးပေါင်းတပ်ဖွဲ့ထံ လက်နက်ဖြင့် အလင်းဝင် လာသောကြောင့် ဘတ်ငွေ ၅၀၀၀၀ ဆုချီးမြှင့်ခဲ့ကြောင်း ဒူးပလာယာခရိုင် – သတင်းနှင့် ပြန်ကြားရေး က ထုတ်ပြန်ထားသည်။", "သြဂုတ်လ ၁၇ ရက်နေ့တွင် BGF – တပ်နယ် (၂) မှ တပ်သား အောင်ကိုဦး သည် အကြမ်းဖက် စစ်ကောင်စီတပ်၏ မတရားဖိနှိပ်အုပ်ချုပ်မှု စနစ်ကို မနှစ်သက်သောကြောင့် တော်လှန်ရေးပြီးဆုံးသည်အထိ KNLA – ပူးပေါင်းတပ်ဖွဲ့များနှင့်အတူ အာဏာရှင်စနစ်ကို တွန်းလှန်ထိုက်ထုတ် တိုက်ပွဲဝင်သွားရန် KNLA – ပူးပေါင်းတပ်ဖွဲ့ထံသို့ လာရောက်ပူးပေါင်းခဲ့ကြောင်းသိရသည်။", "ထိုသို့ လက်နက်ခဲယမ်းများနှင့်အတူ လာရောက်ပူးပေါင်းလာသော တပ်သား အောင်ကိုဦးကို KNLA – ပူးပေါင်းတပ်ဖွဲ့များမှ နွေးထွေးစွာကြိုဆိုပြီး KNLA – ကော်ဘရာစစ်ကြောင်း စစ်ဆင်ရေးမှူး ဗိုလ်ဒါဘော က ဆုတော်ငွေအဖြင့် ထိုင်းဘတ်ငွေ ၅၀၀၀၀ ငါးသောင်းဘတ် ဆုချီးမြှင့်ခဲ့ကြောင်း သိရှိရသည်။", "BGF – တပ်နယ် (၂) မှ တပ်သား အောင်ကိုဦးသည် M16-A1 ၁ လက်၊ ကျည်ဘောက် ၅ ခု နှင့် ၅.၅၆ ကျည်တောင့် ၁၅၀ တောင့်တို့ကို ယူဆောင်ကာ အလင်းဝင်လာခြင်းဖြစ်ကြောင်း သိရသည်။", "အကြမ်းဖက် စစ်တပ်၏ မတရားဖိနှိပ်အုပ်ချုပ်မှု စနစ်အား ဆန့်ကျင်၍ KNLA – ပူးပေါင်းတပ်ဖွဲ့ထံသို့ လာရောက်ပူးပေါင်းသော စစ်ကောင်စီ လက်အောက်ခံတပ်မှ မည်သည့် စစ်သားမဆို KNLA – ပူးပေါင်းတပ်ဖွဲ့များ နှင့် ပြည်သူများမှ နွေးထွေးစွာ ကြိုဆိုလျက်ရှိနေပြီး ဆုတော်ငွေများဖြင့်လည်း ဆုချီးမြှင့်လျက်ရှိကြောင်း ထုတ်ပြန်ထားသည်။", "လက်ခတ်တောင်စခန်း ပြန်လည်ရရှိရေးအတွက် အကြမ်းဖက် စစ်တပ်က ဇူလိုင်လ ၂၄ ရက်မှ စတင်၍ ယနေ့ထိတိုင် တစ်လကျော်အကြာ ထိုးစစ်ဆင်ခဲ့သော်လည်း KNLA- ပူးပေါင်းတပ်ဖွဲ့များ၏ ပြောက်ကျား ပစ်ခတ်မှုကြောင့် အရာရှိ အပါအဝင် ထိခိုက်ကျဆုံးမှု များပြားခဲ့ရပြီး လေကြောင်း ပစ်ကူအဖြင့် အသုံးပြုနေရကြောင်း သိရသည်။"]
https://yktnews.com/2023/12/136813/	KNU ဒူးပလာယာခရိုင်တွင် ခမရ-၁၀၂ တပ်ရင်းမှ ဗိုလ်ကြီး ၁ ဦး အပါအဝင် တပ်သား ၃ ဦးနှင့် BGF တပ်သား ၂ ဦး လက်နက်များ ယူဆောင်လာပြီး အလင်းဝင်	["KNU ဒူးပလာယာခရိုင်တွင် ခမရ-၁၀၂ တပ်ရင်းမှ ဗိုလ်ကြီး ၁ ဦး အပါအဝင် တပ်သား ၃ ဦးနှင့် BGF တပ်သား ၂ ဦး လက်နက်များ ယူဆောင်လာပြီး အလင်းဝင်", "ရန်ကုန်၊ ဒီဇင်ဘာ ၂၁", "ကရင်ပြည်နယ်၊ KNU ဒူးပလာယာခရိုင်တွင် အကြမ်းဖက် စစ်တပ်၏ ခမရ-၁၀၂ တပ်ရင်းမှ ဗိုလ်ကြီး ၁ ဦး အပါအဝင် တပ်သား ၃ ဦးနှင့် BGF တပ်သား ၂ ဦး လက်နက်များ ယူဆောင်လာပြီး အလင်းဝင်လာကြောင်း KNU ဒူးပလာယာခရိုင် သတင်းနှင့် ပြန်ကြားရေးက ထုတ်ပြန်ထားသည်။", "ဒီဇင်ဘာလ ၁၇ ရက်နေ့တွင် K.N.L.A အမှတ် ၆ တပ်မဟာ လုံခြုံရေး စစ်ကြောင်းထံကို တပ်မ ၄၄ လက်အောက်ခံ ခမရ-၁၀၂ တပ်ရင်းမှ ဗိုလ်ကြီး ကျော်ဗိုလ်ဗိုလ်ဟိန်းသည် MA-5 သေနတ် ၁ လက်၊ 9 mm ကျည်ဘောက် ၁ ခု နှင့် ကျည် ၁၀ တောင့် တို့ ယူဆောင်လာကာ အလင်းဝင်ခဲ့ကြောင်း၊ ထို့ပြင် ဆေးတပ်သား အောင်မျိုးဝင်းသည် MA-3 သေနတ် ၁ လက် နှင့် ၎င်းကျည်ဘောက် ၁ ခု ၊ တပ်သား အောင်ကိုမင်းသည် MA-3 သေနတ် ၁ လက်၊ ကျည်ဘောက် ၁ ခု နှင့် ၅.၅၆ ကျည်တောင့် ၁၅ တောင့် စသည့် လက်နက်ခဲယမ်းများနှင့်အတူ အလင်းဝင်ခဲ့ကြောင်း သိရသည်။", "ယင်းနေ့တွင်လည်း အကြမ်းဖက် စစ်ကောင်စီ လက်အောက်ခံ တပ်ရင်း ၁၀၂၂ တပ်နယ် ၄ မှ B.G.F တပ်သား စောပေထူး(ခ) တော့ဘရားသည် M-4 သေနတ် ၁ လက်၊ ကျည်ဘောက် ၇ ခု၊ ၅.၅၆ ကျည် ၆၀ တောင့် နှင့် လက်ပစ်ဗုံး ၂ လုံး လက်နက်ခဲယမ်းများနှင့်အတူ အလင်းဝင်ခဲ့ကြောင်း သိရှိရသည်။", "ဒီဇင်ဘာလ ၁၅ ရက်နေ့ကလည်း တပ်ရင်း ၁၀၂၂ တပ်နယ် ၄ မှ B.G.F တပ်သား ကောင်းဆက်ထွန်းသည်လည်း M-4 Crbine ၁ လက်၊ ကျည်ဘောက်တို ၁ ခု နှင့် ၅.၅၆ ကျည်တောင့် ၂၀ တောင့် လက်နက်ခဲယမ်းများနှင့်အတူ လာရောက် ပူးပေါင်းခဲ့ကြောင်း သိရသည်။", "၎င်းတို့နှင့် အတူ ပါလာသော လက်နက်ခဲယမ်းများအလိုက် ဒူးပလာယာခရိုင် သတင်းနှင့် ပြန်ကြားရေးတွင် ထုတ်ပြန်ထားခဲ့သည့်အတိုင်း ဒူးပလာယာခရိုင်၊ အမှတ် ၆ တပ်မဟာ မှ ထောက်ပံ့ငွေများဖြင့် ထိုက်တန်စွာ ပြန်လည်ထောက်ပံ့ ပေးအပ်ခဲ့ကြောင်း သိရှိရသည်။", "အကြမ်းဖက် စစ်ကောင်စီ လက်အောက်ခံ မည့်သည့် စစ်သားမဆို တပ်ကို စွန့်ခွါကာ ကေအဲန်ယူ−ကရင်အမျိုးသားအစည်းအရုံး နှင့် ပြည်သူရ့င်ခွင်ထံ လက်နက်ခဲယမ်းများနှင့်အတူ လာရောက်ပူးပေါင်းသော စစ်သားများကို ပြည်သူများက နွေးထွေးစွာ ကြိုဆိုလျက်ရှိပြီး ရှေ့ဆက် ဘဝ ရပ်တည်နိုင်ရေးအတွက် ကူညီထောက်ပံ့ပေးမည် ဖြစ်ကြောင်း၊ ယူဆောင်လာသော လက်နက်အမျိုးအစားအလိုက် ကာလတန်ဖိုးနှင့်အညီ ထပ်မံပေးအပ်မည်ဖြစ်ပြီး သာမန် ပြည်သူအဖြစ် လုပ်ကိုင်စားသောက်သွားမည်ဆိုပါက အလုပ်အကိုင် အခွင့်အလမ်းအတွက် ကူညီဆောင်ရွက်ပေးသွားမည် ဖြစ်ကြောင်း ကေအဲန်ယူ−ကရင်အမျိုးသားအစည်းအရုံး၊ ဒူးပလာယာခရိုင်က ထုတ်ပြန်ထားသည်။"]
https://yktnews.com/2023/06/110116/	KNU နယ်မြေ ညောင်လေးပင်ခရိုင်အတွင်း စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦးသေဆုံး၊ မူတြော်ခရိုင် အတွင်း စစ်တပ်က တိုက်လေယာဥ်ဖြင့် ၂ ကြိမ် ဗုံးကျဲ တိုက်ခိုက်	["KNU နယ်မြေ ညောင်လေးပင်ခရိုင်အတွင်း စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦးသေဆုံး၊ မူတြော်ခရိုင် အတွင်း စစ်တပ်က တိုက်လေယာဥ်ဖြင့် ၂ ကြိမ် ဗုံးကျဲ တိုက်ခိုက်", "ရန်ကုန်၊ ဇွန် ၂၈", "KNU နယ်မြေ ညောင်လေးပင် (ခလယ်လွီထူ) ခရိုင် အတွင်းရှိ ကျေးရွာများကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်ခဲ့သောကြောင့် ပြည်သူ ၂ ဦးသေဆုံးခဲ့ကြောင်း ကေအဲန်ယူ−ဗဟို ထံမှ သိရသည်။", "ဇွန်လ ၂၄ ရက်နေ့ နံနက် ၉ နာရီ ၃၂ မိနစ်ခန့်၌ အကြမ်းဖက် စစ်တပ်၏ ခလရ-၂၀ က စစ်တောင်းမြစ်အနောက် ဘက်ကမ်းရှိ အင်းဝိုင်းကျေးရွာ မှနေ၍ စစ်တောင်းမြစ် အရှေ့ဘက်ကမ်းရှိ သက်ကယ်ကုန်း ကျေးရွာကို ၆၀ မမ လက်နက်ကြီးများဖြင့် ပစ်ခတ်ခဲ့သောကြောင့် အသက် ၄၄ နှစ်ရှိ ဒေါ်မိုးမိုး ဘယ်ဘက်ပုခုံး ထိမှန် ဒဏ်ရာရ၊ အသက် ၁၀ နှစ်ရှိ မယွန်းနဒီဖူး တင်ပါးနှင့်ကျောကို ထိမှန် ဒဏ်ရာရ၊ အသက် ၇၅ နှစ်အရွယ် ဒေါ်ပြော့အိ ဆီးခုံအပေါ်ပိုင်းကို ထိမှန်ပြီး စိုးရိမ်ရ ဒဏ်ရာရရှိခဲ့ကြောင်း သိရသည်။", "ယင်းနေ့ မွန်းလွဲ ၂ နာရီ ကျော်ခန့်တွင် အကြမ်းဖက် စစ်တပ်က စစ်တောင်းမြစ် အရှေ့ဘက်ကမ်းရှိ ပဲသောင်ကျေးရွာနှင့် စစ်တောင်းမြစ် အနောက်ဘက်ကမ်းရှိ သမင်အင်းကုန်းကျေးရွာကို လက်နက်ကြီးများဖြင့် ထပ်မံ ပစ်ခတ်ခဲ့ပြီး ပဲသောင်ကျေးရွာရှိ အသက် ၄၂ နှစ်ရှိ ဒေါ်လင်းလင်းအေးသည် ကျည်စ ထိမှန်သေဆုံးခဲ့ရပြီး အသက် ၁၃ နှစ်ရှိ မဖြူနှင်းသက်နှင့် အသက် ၁၃ နှစ်ရှိ မောင်ဖြိုးဝေလင်းတို့ ကျည်စ ထိမှန် ဒဏ်ရာ ရရှိခဲ့ကြောင်း၊ ထို့ပြင် သမင်အင်းကုန်းကျေးရွာရှိ အသက် ၅၀ နှစ် အရွယ် ဒေါ်ခင်နု ကျည်စထိမှန် သေဆုံးခဲ့ပြီး အသက် ၁၃ နှစ်ရှိ မောင်ဉာဏ်လင်းထွန်း ကျည်စထိမှန် ဒဏ်ရာရရှိခဲ့ကြောင်း သိရှိရသည်။", "ထို့ပြင် အကြမ်းဖက် စစ်တပ်က ပုဇွန်မြောင်းမှနေ၍ ပျဉ်ရေ အနောက်ဘက်ကမ်း ကျေးရွာကို ဇွန်လ ၂၅ ရက်နေ့ ည ၉ နာရီကျော်မှ ၁၀ နာရီကျော်အထိ ၁၂၀ မမ လက်နက်ကြီး ၇ လုံး ပစ်ခတ်ခဲ့ကြောင်း၊ ဇွန်လ ၂၆ ရက်နေ့ မွန်းလွဲ ၁ နာရီ ၅၈ မိနစ်ခန့်တွင် လက်နက်ကြီး ၂ လုံး ပစ်ခတ်ခဲ့ကြောင်း၊ ဇွန်လ ၂၇ ရက်နေ့ မွန်းလွဲ ၂ နာရီကျော်အခန့်တွင် အကြမ်းဖက် စစ်တပ်က ပုဇွန်မြောင်း ကျေးရွာ အတွင်းကို ကား ၂ စီး၊ ဆိုင်ကယ် အချို့ အင်အား ၅၀ ကျော်ခန့်ဖြင့် ဝင်ရောက်လာပြီး မွန်းလွဲ ၃ နာရီ ၁၆ မိနစ်တွင် စစ်တောင်းမြစ် အရှေ့ဘက်ကမ်းရှိ ကျေးရွာများကို ၈၁ မမ လက်နက်ကြီးများဖြင့် စုစုပေါင်း ၁၃ လုံးခန့် ပစ်ခတ်ခဲ့ပြီး ဝိုင်ကျွန်းကျေးရွာကို လက်နက်ကြီး ၆ လုံး၊ ပျဉ်ရေ အရှေ့ဘက်ကမ်းကျေးရွာသို့ လက်နက်ကြီး ၂ လုံး၊ သိုက်တူးကျေးရွာသို့ လက်နက်ကြီး ၂ လုံး၊ သက်ကယ်ကုန်းကျေးရွာသို့ လက်နက် ကြီး ၂ လုံး ကျရောက် ပေါက်ကွဲခဲ့ပြီး အသက် ၂၂ အရွယ် စောလေးစိုး ဦးခေါင်း ထိမှန် ဒဏ်ရာရရှိခဲ့ကြောင်း သိရသည်။", "ဇွန်လ ၂၆ ရက်နေ့ နံနက် ၉ နာရီခန့်တွင် အကြမ်းဖက် စစ်တပ်က စစ်တောင်းမြစ် အနောက်ဘက်ကမ်းမှနေ၍ စစ်တောင်းမြစ် အရှေ့ဘက်ခြမ်းရှိ ကျွန်းကြီး၊ ထိုးဝါးစိုက်ကျေးရွာကို လက်နက်ကြီးများဖြင့် ပစ်ခတ်ခဲ့ပြီး ယင်းနေ့ ည ၇ နာရီခန့်တွင် စစ်တောင်းမြစ် အနောက်ဘက်ကမ်းရှိ ရေတွင်းကုန်းကျေးရွာမှနေ၍ လိန်ပင်ဝဲကျေးရွာနှင့် သစ်ဖရောင်းတန်း ကျေးရွာကို လက်နက်ကြီး ၄ လုံး ထပ်မံပစ်ခတ်ခဲ့ကြောင်း သိရှိရသည်။", "ဇွန်လ ၂၁ ရက်နေ့မှစ၍ လက်ရှိချိန်ထိ အကြမ်းဖက် စစ်တပ်၏ ခလရ-၂၆၄ သည် ပိန်းဇလုပ်၊ ကျောက်တံခါးနှင့် စစ်တောင်းမြစ် အနောက်ဘက်ကမ်းရှိ ကားလမ်းတစ်လျှောက်နှင့် ကျေးရွာများမှနေ၍ လက်နက်ကြီး ၁၂၀ မမကို ကားဖြင့် တင်ဆောင်ပြီး ကေအဲန်ယူ−လယ်ဒိုမြို့နယ် စစ်တောင်းမြစ်အနောက်ဘက်ကမ်းနှင့် အရှေ့ဘက်ကမ်းရှိ ကျေးရွာများကို နေ့စဥ် ပစ်ခတ်လျက်ရှိကြောင်းသိရသည်။", "ယင်းသို့ ပစ်ခတ်မှုကြောင့် စစ်တောင်းမြစ်အနောက်ဘက်ကမ်းရှိ ကျေးရွာများကို လက်နက်ကြီးများ ကျရောက် ပေါက်ကွဲခဲါကြောင့် နေအိမ်များ ထိခိုက်ပျက်စီးခြင်း၊ ပြည်သူများ ထိခိုက်ဒဏ်ရာရခြင်းနှင့် သေဆုံးရခြင်းများ ရှိပြီး ထိခိုက်ပျက်စီးရသည့်နေအိမ်များ၊ ထိခိုက်ဒဏ်ရာရသူများနှင့် သေဆုံးသူများ၏ အရေအတွက်နှင့် မည်သူမည်ဝါဖြစ်ကြောင်းကို အတည်ပြုရယူနိုင်ရန် ကေအဲန်ယူမှလုပ်ဆောင်လျက်ရှိကြောင်း ကေအဲန်ယူ−ဗဟိုက ထုတ်ပြန်ထားသည်။", "ထို့ပြင် ကရင်ပြည်နယ်၊ မူတြော်ခရိုင်အတွင်း အကြမ်းဖက် စစ်တပ် တိုက်လေယာဥ်ဖြင့် ၂ ကြိမ် ဗုံးကျဲ တိုက်ခိုက်ခဲ့ကြောင်း ကေအဲန်ယူ-မူတြော် သတင်းစဥ်မှ သိရသည်။", "ဇွန်လ ၂၇ ရက်နေ့ နံနက် ၇ နာရီ ၈ မိနစ်ခန့် နှင့် ၁၁ နာရီခန့်တွင် မူတြော်ခရိုင်အတွင်းရှိ မျိုးဆက်သစ်ကျောင်းပရဝုဏ်အတွင်း အကြမ်းဖက် စစ်တပ်က ၂ ကြိမ် ဗုံးကျဲ တိုက်ခိုက်ခဲ့ပြီး လူသူမနေသည့် အဆောက်အဦးများ ဖြစ်သောကြောင့် ထိခိုက်ဒဏ်ရာရရှိသူ မရှိကြောင်း သိရှိရသည်။"]
https://yktnews.com/2023/03/91885/	KNU နယ်မြေတွင် ဖေဖော်ဝါရီလ တိုက်ပွဲ ၄၁၈ ကြိမ်အတွင်း စစ်တပ်ဘက်မှ ၃၈၆ ဦးသေဆုံး၊ စစ်တပ်၏ ပစ်ခတ်မှုကြောင့် ပြည်သူ ၁၁ ဦးသေဆုံး	["KNU နယ်မြေတွင် ဖေဖော်ဝါရီလ တိုက်ပွဲ ၄၁၈ ကြိမ်အတွင်း စစ်တပ်ဘက်မှ ၃၈၆ ဦးသေဆုံး၊ စစ်တပ်၏ ပစ်ခတ်မှုကြောင့် ပြည်သူ ၁၁ ဦးသေဆုံး", "ရန်ကုန်၊ မတ် ၁၁", "KNU အုပ်ချုပ်မှု နယ်မြေများတွင် ဖေဖော်ဝါရီလအတွင်း စစ်တပ်နှင့် KNU တပ်များအကြား တိုက်ပွဲ ၄၁၈ ကြိမ် ဖြစ်ပွားကာ စစ်တပ်ဘက်မှ ၃၈၆ ဦးသေဆုံးကြောင်း KNU ဗဟိုက တရားဝင်သတင်းထုတ်ပြန်သည်။", "KNUအုပ်ချုပ်မှု နယ်မြေ၊ ခလယ်လွီထူခရိုင်၊ မူတြော်ခရိုင်နှင့် ဒူးပလာယာခရိုင်များအတွင်းတွင် ဖေဖော်ဝါရီလ ၁ လအတွင်း စစ်တပ်နှင့် လက်အောက်ခံ နယ် ခြားစောင့်တပ် (B.G.F) နှင့် ကရင်အမျိုးသား လွတ်မြောက်ရေး တပ်မတော် (K.N.L.A)၊ ကရင်အမျိုးသားကာကွယ်ရေးတပ်ဖွဲ့ (K.N.D.O) တပ်ဖွဲ့များအကြား တိုက်ပွဲကြီး ငယ် ၄၁၈ ကြိမ်ဖြစ်ပွားခဲ့ကြောင်း၊ တိုက်ပွဲများအတွင်း စစ်ကောင်စီတပ်မှ ၃၈၆ ဦးသေကာ ၂၆၇ ဦး ထိခိုက်ဒဏ်ရာရရှိခဲ့ကြောင်း၊ ကရင်အမျိုးသား လွတ်မြောက်ရေးတပ်မတော် (K.N.L.A)၊ ကရင်အမျိုးသားကာကွယ်ရေးတပ်ဖွဲ့ (K.N.D.O) တပ်ဖွဲ့များဘက်မှ တော်လှန်ရေးရဲဘော် ၂ ဦးအသက်ပေးလှူခဲ့ရပြီး ၂၇ ဦးထိခိုက်ဒဏ်ရာရရှိခဲ့ကြောင်း သိရှိရသည်။", "စစ်တပ်နှင့် BGF တပ်များက ကျေးရွာများနှင့် လုပ်ငန်းခွင်များသို့ လေကြောင်း ဗုံးကျဲတိုက်ခိုက်ခြင်း၊ လက်နက်ကြီးဖြင့်ပစ်ခတ်ခြင်း၊ ပြည်သူလူထုများ သွား လာသော လမ်းတွင် မိုင်းထောင်ခြင်း ၊ ပြည်သူလူထုများကို အကြောင်းမဲ့ သေ နတ်ဖြင့် ပစ်ခတ်ခြင်းတို့ကြောင့် ပြည်သူ ၁၁ ဦး သေဆုံးခဲ့ရကြောင်း၊ သံဃာ တော် ၃ ပါး ၊ ကိုရင် ၂ ပါး အပါအဝင် အပြစ်မဲ့ အရပ်သားပြည်သူ ၄၁ ဦးခန့် ထိခိုက်ဒဏ်ရာရရှိခဲ့ကြောင်း သိရှိရသည်။", "အကြမ်းဖက်စစ်တပ်က KNU အုပ်ချုပ်မှုနယ်မြေအတွင်းရှိ ပြည်သူများ နေထိုင်သော ကျေးရွာများ၊ လုပ်ငန်းခွင်များကို တိုက်လေယာဉ်ဖြင့် ၂၁ ကြိမ်ခန့် ဗုံးကျဲတိုက်ခိုက်ခဲ့ကြောင်း၊ လက်နက်ကြီးများဖြင့် ၇၆ ကြိမ်ခန့်၊ လက်နက်ကြီး အလုံးရေ ၃၅၁ လုံးထက် မနည်း ပစ်ခတ်ခဲ့ကြောင်း သိရှိရသည်။", "စစ်တပ်၏ ပစ်ခတ်မှုများကြောင့် ပြည်သူ့နေအိမ် ၄၄ လုံး၊ Junior college ၁ ကျောင်း၊ ဘုန်းကြီးကျောင်း ၂ ကျောင်း၊ ခရစ်ယာန်ဘုရားကျောင်း ၂ ကျောင်း၊ ဆေးပေးခန်း ၂ လုံး၊ ပြည်သူပိုင်အဆောက်အအုံ ၂၅ လုံး ထိခိုက်ပျက်စီးခဲ့ရကြောင်း၊ စစ်တပ်က ပြည်သူ့နေအိမ် ၂၁ လုံးကို အကြောင်းမဲ့ မီးရှို့ဖျက်ဆီးခဲ့ပြီး ပြည်သူ ၇ ဦးကို အကြောင်းမဲ့ ဖမ်းဆီးခဲ့ကာ ၆ ဦးကို တရားစွဲဆို၍ ထောင် ၆ လချခဲ့ကြောင်း သိရှိရသည်။", "ဓာတ်ပုံ- အကြမ်းဖက်စစ်သား ၁ ဦး၏ အသုဘ နာရေး မြင်ကွင်း။"]
https://yktnews.com/2023/08/119572/	KNU နယ်မြေရှိ CDM ဝန်ထမ်း များကို စားနပ်ရိက္ခာနှင့် အဝတ်အစားများ လှူဒါန်း	["KNU နယ်မြေရှိ CDM ဝန်ထမ်း များကို စားနပ်ရိက္ခာနှင့် အဝတ်အစားများ လှူဒါန်း", "ရန်ကုန်၊ ဩဂုတ် ၂၄", "ကရင်ပြည်နယ်၊ KNU နယ်မြေရှိ CDM ဝန်ထမ်းများကို စားနပ်ရိက္ခာနှင့် အဝတ်အစားများ ထောက်ပံ့လှူဒါန်းခဲ့ကြောင်း AAC ကိုရဲမင်းဦးဆောင်သောအဖွဲ့ထံမှ သိရသည်။", "ယမန်နေ့ ဩဂုတ်လ ၂၃ ရက်နေ့တွင် အဆိုပါ CDM ဝန်ထမ်းများကို ထိုင်းနိုင်ငံရောက် မြန်မာနိုင်ငံသား တိုင်းရင်းသားညီ အစ်ကို မောင်နှမများမှ စုပေါင်းထောက်ပံ့သော စားနပ်ရိက္ခာများ၊ အဝတ်အထည်များ စုစုပေါင်း ငွေကျပ် သိန်း ၇၀ ဖိုးခန့်ကို AAC ကိုရဲမင်းအဖွဲ့မှ ဦးဆောင်ကာ သွားရောက်ပေးပို့လှူဒါန်းခဲ့ခြင်းဖြစ်ကြောင်း၊ အမျိုးသားညီ ညွတ်ရေးအစိုးရ၊ ကာကွယ်ရေးဝန်ကြီးဌာန၊ ဒုတိယအတွင်းဝန် ဦးမောင်မောင်ဆွေမှ တွေ့ဆုံကာ ထောက်ပံ့ပစ္စည်းများ ပေးအပ်ခဲ့ပြီး အား ပေး စကားပြောကြားခဲ့ကြောင်း သိရသည်။"]
https://yktnews.com/2023/09/123076/	KNU မုန်းမြို့နယ်ရှိ ငထွေစုပ်ကျေးရွာကို စစ်တပ်က မီးရှို့ဖျက်ဆီးမှုကြောင့် နေအိမ် ၂၃ လုံး ပြာကျပြီး ကျေးရွာအတွင်း နင်းမိုင်းများ ထောင်ထားခဲ့	["KNU မုန်းမြို့နယ်ရှိ ငထွေစုပ်ကျေးရွာကို စစ်တပ်က မီးရှို့ဖျက်ဆီးမှုကြောင့် နေအိမ် ၂၃ လုံး ပြာကျပြီး ကျေးရွာအတွင်း နင်းမိုင်းများ ထောင်ထားခဲ့", "ရန်ကုန်၊ စက်တင်ဘာ ၁၉", "KNU မုန်းမြို့နယ်ရှိ ငထွေစုပ်ကျေးရွာကို စစ်တပ်က မီးရှို့ဖျက်ဆီးမှုကြောင့် နေအိမ် ၂၃ လုံး ပြာကျပြီး ကျေးရွာအတွင်း နင်းမိုင်းများ ထောင်ထားခဲ့ကြောင်း KNU ဗဟို ကထုတ်ပြန်ထားသည်။", "စက်တင်ဘာလ ၁၄ ရက်နေ့က ငထွေစုပ်ကျေးရွာအတွင်း ဝင်ရောက်ခဲ့သော အကြမ်းဖက်စစ်သားများ သည် ကျေးရွာအတွင်းနေထိုင်စဉ် ပြည်သူ ၃ ဦးကို ဖမ်းဆီးကာ နေအိမ် ၂၃ လုံး၊ စပါးကျီ ၃ လုံး နှင့် နွားတင်ကုတ် ၁ လုံးကို မီးရှို့ဖျက်ဆီးခဲ့ကြောင်း၊ ထို့အပြင် ကျေးရွာအတွင်း၌ M-14 နင်းမိုင်းများကို ထောင်ထားခဲ့ရာ နွားတစ်ကောင်နင်းမိုင်းမိပြီးသေဆုံးခဲ့ကြောင်း၊ စက်တင်ဘာလ ၁၇ ရက်နေ့က ပြန်ထွက်သွားရာ ဖမ်းဆီးထားသော ပြည်သူ ၃ ဦးကို ပြန်လွှတ်ပေးခဲ့ကြောင်း သိရသည်။", "အကြမ်းဖက်စစ်သားများ ပြန်လည် ထွက်ခွာသွားပြီးနောက် ကရင်အမျိုးသား လွတ်မြောက်ရေး တပ်မ တော် (K.N.L.A) နှင့် ပူးပေါင်းတပ်များမှ နယ်မြေရှင်းလင်းရေး လုပ်ငန်များလုပ်ဆောင်ပေးလျက်ရှိရာ ယခုအချိန်အထိ နင်းမိုင်း ၁၂ လုံးကို ဖယ်ရှားပေးထားနိုင်ပြီဖြစ်ကြောင်း သိရသည်။"]
https://yktnews.com/2023/09/121970/	KNU မူတြော်ခရိုင်ရှိ စာသင်ကျောင်းနှင့် ကျေးရွာများကို စစ်တပ်က လေယာဥ်ဖြင့် ၃ ကြိမ် ဗုံးကျဲ တိုက်ခိုက်မှု ကျောင်းဆရာ ၁ ဦးနှင့် ကျောင်းသား ၄ ဦးသေဆုံး	["KNU မူတြော်ခရိုင်ရှိ စာသင်ကျောင်းနှင့် ကျေးရွာများကို စစ်တပ်က လေယာဥ်ဖြင့် ၃ ကြိမ် ဗုံးကျဲ တိုက်ခိုက်မှု ကျောင်းဆရာ ၁ ဦးနှင့် ကျောင်းသား ၄ ဦးသေဆုံး", "စစ်တပ်၏ စစ်ရာဇဝတ်မှု ကျူးလွန်နေခြင်းကို ကုလသမဂ္ဂနှင့် နိုင်ငံတကာက လက်တွေ့ကျသော နည်းလမ်းဖြင့် အရေးယူပေးရန် KNU တောင်းဆို", "ရန်ကုန်၊ စက်တင်ဘာ ၁၁", "ကရင်ပြည်နယ်၊ KNU မူတြော်ခရိုင်ရှိ စာသင်ကျောင်းများနှင့် ကျေးရွာများကို စစ်တပ်က လေယာဥ်ဖြင့် ၃ ကြိမ် ဗုံးကျဲ တိုက်ခိုက်မှု ကျောင်းဆရာ ၁ ဦးနှင့် ကျောင်းသား ၄ ဦးသေဆုံး ကေအဲန်ယူ- ကရင်အမျိုးသားအစည်းအရုံး က သတင်းထုတ်ပြန်သည်။", "စက်တင်ဘာ ၇ ရက်နေ့တွင် အကြမ်းဖက် စစ်တပ်က သေသူးခီးကျေးရွာကို ဂျက်တိုက်လေယာဉ်ဖြင့် ၁ ကြိမ်၊ လယ်မုပလောကျေးရွာအုပ်စုရှိ ကော်ရော်ဘောထကျေးရွာသို့ ၁ ကြိမ်၊ ဒွယ်လိုးမြို့နယ် နာကိုးခီးကျေးရွာအုပ်စု ထီးကော်ထာရွာသို့ ၁ ကြိမ် စုစုပေါင်း ၃ ကြိမ် ဗုံးကျဲတိုက်ခိုက်ခဲ့ပြီး စာသင်ကျောင်း ၁ကျောင်း၊ ကျောင်းသားဘော်ဒါဆောင် ၁ လုံး၊ ဘုရားကျောင်း ၁ ကျောင်း၊ ဝတ်ပြုဆုတောင်းရာ နေရာ ၁ နေရာနှင့် လူနေအိမ်ခြေ ၁၀ လုံး ပျက်စီးဆုံးရှုံးခဲ့ရကြောင်း ထုတ်ပြန်ချက်တွင် ဖော်ပြထားသည်။", "အကြမ်းဖက် စစ်တပ်၏ လေကြောင်းတိုက်ခိုက်မှုကြောင့် လူသောမြို့နယ် ခေါးပူကျေးရွာ အုပ်စု သေသူးခီးရွာတွင် နေထိုင်သည့် စောဆရေးမူး ထိခိုက် ဒဏ်ရာရရှိခဲ့ပြီး စောဟဲမူ ၊ စောလေမူ၊ စောသဝါးနှင့် စောမောငဘတို့၏ နေအိမ် ၄ လုံး ပျက်စီးသွားခဲ့ကြောင်း၊ လူသောမြို့နယ် လယ်မုပလော ကျေးရွာအုပ်စု ကော်ရော်ဘောထာရွာရှိ စောအယ်ကညော၊ စောကီမဲ၊ စောခါးဂေမူး၊ စောစေးပွယ်ဝါး၊ နော်ထူးနူး၊ စောပလာဝါးတို့၏ နေအိမ် ၆ လုံး ပျက်စီးခဲ့ပြီး ဘုရားကျောင်း ၁ ကျောင်း၊ စာသင်ကျောင်းနှင့် ဝတ်ပြုဆုတောင်းရာ ကျောင်းဆောင် ၁ ဆောင်တို့ ထိခိုက်ပျက်စီး ဆုံးရှုံးသွားခဲ့ကြောင်း ကေအဲန်ယူ- ကရင်အမျိုးသားအစည်းအရုံး၏ ထုတ်ပြန်ချက်တွင် ပါရှိသည်။", "ဒွယ်လိုးမြို့နယ် နာကိုးခီကျေးရွာအုပ်စု ထီကော်ထာရွာသို့ အကြမ်းဖက်စစ်တပ်မှ ဗုံးကျဲတိုက်ခိုက်ရာတွင် ကျောင်းသူ ကျောင်းသားမျး နေထိုင်သည့် ဘော်ဒါဆောင် ထိမှန်၍ ကျောင်းဆရာဖြစ်သူ စောဖားဒါး ၊ ကျောင်းသားများဖြစ်သည်ံ အသက် ၁၄ နှစ်အရွယ် စောအယ်မူလား၊ အသက် ၁၆ နှစ်အရွယ် နော်ထူးခူဖော် ၊ အသက် ၁၃ နှစ်အရွယ် စောဘိုကြီး တို့ ၄ ဦး သေဆုံးခဲ့ရကြောင်း၊ ထို့ပြင် အသက် ၁၄ နှစ်အရွယ် နော်ဖော်စေးထူး၊ အသက် ၁၁ နှစ် အရွယ် နော်ဒါးဝါး၊ အသက် ၉ နှစ်အရွယ် စောအယ်မူလာဝါး၊ အသက် ၁၅ နှစ်အရွယ် ၊ စောအယ်နေထူး၊ အသက် ၁၆ နှစ်အရွယ် နော်မူလာကပေါ်နှင့် ကျောင်းဆရာမ ဖြစ်သူ အသက် ၂၄ နှစ်အရွယ် နော်ဒါးတို့ ထိခိုက်ဒဏ်ရာရရှိခဲ့ကြောင်း သိရှိရသည်။", "အကြမ်းဖက်စစ်တပ်၏ ဥပဒေမဲ့ လေကြောင်းတိုက်ခိုက်မှဒများ ကျူးလွန်၍ စစ်ရာဇဝတ်မှုများကို ပြောင်ပြောင်တင်းတင်းချိုးဖောက်လျက်ရှိသည့်အတွက် ကမ္ဘာ့ကုလသမဂ္ဂ၊ ကုလသမဂ္ဂအဖွဲ့ဝင်နိုင်ငံများ၊ နိုင်ငံတကာတရားရေးယန္တယားများ၊ ဒေသတွင်းအဖွဲ့အစည်းများဖြစ်သည့် အာဆီယံ၊ အာဆီယံနှင့် အဖွဲ့ဝင်နိုင်ငံများ၊ နိုင်ငံတကာလူ့အခွင့်အရေးအဖွဲ့အစည်းများမှ ပို၍ လက်တွေ့ကျသည့် နည်းလမ်းများနှင့် တိုးချဲ့၊ ပိတ်ဆို့ အရေးယူးဆောင်ရွက်ကြရန် တောင်းဆိုကြောင်းလည်း ကေအဲန်ယူ – ကရင်အမျိုးသားအစည်းအရုံး၏ ထုတ်ပြန်ချက်တွင် ပါရှိသည်။"]
https://yktnews.com/2023/12/135450/	KNU မူးတြော်ခရိုင်နှင့် သထုံခရိုင်ရှိ ကျေးရွာများကို စစ်တပ်က လေကြောင်းဖြင့် ဗုံးကျဲပြီး လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရကာ နေအိမ်များ ပျက်စီး	["KNU မူးတြော်ခရိုင်နှင့် သထုံခရိုင်ရှိ ကျေးရွာများကို စစ်တပ်က လေကြောင်းဖြင့် ဗုံးကျဲပြီး လက်နက်ကြီးဖြင့် ပစ်ခတ်မှု ပြည်သူ ၂ ဦး ဒဏ်ရာရကာ နေအိမ်များ ပျက်စီး", "ရန်ကုန်၊ ဒီဇင်ဘာ ၁၁", "ကရင်ပြည်နယ်၊ KNU မူးတြော်ခရိုင်ရှိ ကောလူဒဲနယ်မြေကို အကြမ်းဖက် စစ်တပ်က လေကြောင်းဖြင့် ဗုံးကျဲ တိုက်ခိုက်ရာ နေအိမ်များ ပျက်စီးခဲ့ကြောင်း KNU ဗဟိုက ထုတ်ပြန်ထားသည်။။", "ဒီဇင်ဘာလ ၉ ရက်နေ့ နံနက်ပိုင်းတွင် အကြမ်းဖက် ဖျက်ဆီး၏ လေကြောင်းက ကြောင်းဖြစ် ဗုံးကျဲ တိုက်ခိုက်ရာ မူပယ်ထာရွာရှိ နေအိမ်များနှင့် စပါးကျည် ၁ လုံး လည်း ထိခိုက်ပျက်စီးခဲ့ရပြီး တဘိုထာရွာမှ စောတာပွယ်၏ နေအိမ်များအပြင် ခရစ်ယာန်ဘုရားကျောင်းတစ်ကျောင်းနှင့် ဝတ်ပြုဆုတောင်းခန်းတစ်ခုလည်း ထိမှန်ပျက်စီးခဲ့ကြောင်း သိရသည်။", "အဆိုပါ တိုက်ခိုက်မှုအတွင်း နေအိမ် ၆၁ လုံးမှ ဒေသပြည်သူ ၃၆၀ ဦး အသက်ဘေး လွတ်ရာကို ထွက်ပြေးတိမ်းရှောင်နေရကြောင်း၊ အကြမ်းဖက် စစ်တပ်သည် ကေားလူဒဲ ကျေးရွာအုပ်စုကို အောက်တိုဘာလ ၂၄ ရက်နေ့မှ စတင်တိုက်ခိုက်ခဲ့ပြီး ယနေ့ အချိန်ထိ ရပ်တန့် သွားခြင်းမရှိသောကြောင့် ဒေသ ပြည်သူ သူများ ကြောက်ရွံ့၍ အသက်မွေးဝမ်းကြောင်အတွက် သွားလာလှုပ်ရှားကာ လုပ်ကိုင် စားသောက်လျက်ရှိကြောင်း သိရှိရသည်။", "ထို့ပြင် နိုဝင်ဘာလ ၂၀ ရက်နေ့ ညနေ ၄ နာရီခွဲအချိန်ခန့်တွင် အကြမ်းဖက် စစ်တပ်၏ စကခ-၈ လက်အောက်ခံ အမှတ် ၄၀၄ ခြေမြန်တပ်ရင်းက လက်နက်ကြီး ၃ လုံး ပစ်ခတ်ခဲ့ရာ သထုံခရိုင် နတ်ကြီးကျေးရွာ အတွင်း ကျရောက် ပေါက်ကွဲခဲ့ပြီး အသက် ၁၅ နှစ်အရွယ် စောထက်ဝေယုံ ကျည်စ ထိမှန်ဒဏ်ရာရရှိခဲ့ကြောင်း သိရှိရသည်။", "ယင်းနေ့ ည ၈ နာရီ ၂၀ မိနစ်ခန့်တွင် အကြမ်းဖက် စစ်တပ်က နတ်ကြီးရွာကြီး ပန်ကာခီးကျေားရွာစုထဲကို လက်နက်ကြီး ၂ လုံး ထပ်မံ ပစ်ခတ်ခဲ့ရာ အသက် ၁၇ နှစ်အရွယ် နော်ဆန်းထွေး လက်နက်ကြီး ကျည်စထိမှန် ဒဏ်ရာရကာ နေအိမ်လည်း ထိခိုက်ပျက်စီးခဲ့ကြောင်း သိရသည်။"]
https://yktnews.com/2023/07/110819/	KNU မူးမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦးဒဏ်ရာရပြီး နေအိမ် ၄ လုံးပျက်စီး၊ ရွာ ၃ ရွာမှ ပြည်သူ ၁၀၀၀ ကျော် ထွက်ပြေး တိမ်းရှောင်နေရ	["KNU မူးမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦးဒဏ်ရာရပြီး နေအိမ် ၄ လုံးပျက်စီး၊ ရွာ ၃ ရွာမှ ပြည်သူ ၁၀၀၀ ကျော် ထွက်ပြေး တိမ်းရှောင်နေရ", "ရန်ကုန်၊ ဇူလိုင် ၂", "KNU မူးမြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၂ ဦးဒဏ်ရာရပြီး နေအိမ် ၄ လုံးပျက်စီးခဲ့ကြောင်း ကေအဲန်ယူ-ဗဟို ထံမှ သိရသည်။", "ဇူလိုင်လ ၂ ရက်နေ့ နံနက် ၄ နာရီခန့်တွင် ကရင်အမျိုးသားအစည်းအရုံး၊ ခလယ်လွီထူခရိုင် တပ်မဟာ ၃ ၊ မူးမြို့နယ် အတွင်းရှိ ကျေးရွာများကို အကြမ်းဖက် စစ်တပ်က လက်နက်ကြီး လက်နက်ငယ်များဖြင့် ပစ်ခတ်တိုက်ခိုက်ခဲ့သောကြောင့် ပြည်သူ ၂ ဦး ထိခိုက်ဒဏ်ရာရရှိခဲ့ပြီး နေအိမ် ၄ လုံး၊ နွားတဲ ၁ လုံး နှင့် မြက်ရိတ်စက် ၁ လုံးတို့ ပျက်စီးခဲ့ကြောင်း သိရသည်။", "အကြမ်းဖက် စစ်တပ်က ကေအဲန်ယူ−မူးမြို့နယ်အတွင်းရှိ ရေတွင်းကုန်း ကျေးရွာမှ တစ်ဆင့် ဝင်ရောက်လာကာ ဒေသပြည်သူများကို လက်နက်ကြီး ၃၂ လုံးအပြင် လက်နက်ငယ်များဖြင့်လည်း ပစ်ခတ် တိုက်ခိုက်ခဲ့သောကြောင့် အသက် ၄၂ နှစ်အရွယ် စောစိုးမိုးခိုင်နှင့် အသက် ၃၀ အရွယ် စောခါဒူတို့ ၂ ဦးမှာ ထိခိုက် ဒဏ်ရာရရှိပြီး ရေတွင်းကုန်းနှင့် ဥသျှစ်ကုန်း ရွာအတွင်းရှိ လူနေအိမ် ၄ လုံး လက်နက်ကြီး ထိမှန်ပျက်စီးခဲ့ကြောင်း သိရှိရသည်။", "လက်ရှိချိန်တွင် ခလယ်လွီထူခရိုင် တပ်မဟာ ၃ ၊ မူးမြို့နယ် အတွင်းရှိ ရေတွင်းကုန်းကျေးရွာ၊ ဥသျှစ်ကုန်း ကျေးရွာနှင့် အုန်းပင်စုကျေးရွာတို့မှ ပြည်သူ ၁၄၅၆ ဦး ခန့်သည် ဘေးလွတ်ရာသို့ ထွက်ပြေးတိမ်းရှောင် နေရကြောင်း သိရသည်။"]
https://yktnews.com/2023/07/114138/	KNU မူးမြို့နယ်၊ နိုကူးရွာရှိ နေအိမ် ၂၇ လုံး နှင့် ပြည်သူပိုင် ပစ္စည်းများကို စစ်တပ်က မီးရှို့ဖျက်ဆီး	["KNU မူးမြို့နယ်၊ နိုကူးရွာရှိ နေအိမ် ၂၇ လုံး နှင့် ပြည်သူပိုင် ပစ္စည်းများကို စစ်တပ်က မီးရှို့ဖျက်ဆီး", "ရန်ကုန်၊ ဇူလိုင် ၂၁", "KNU မူးမြို့နယ်၊ နိုကူးရွာရှိ ပြည်ပိုင်နေအိမ် ၂၇ လုံးနှင့် ပြည်သူပိုင် ပစ္စည်းများကို အကြမ်းဖက် စစ်တပ်က မီးရှို့ဖျက်ဆီးခဲ့ကြောင်း ကေအဲန်ယူ−ဗဟို ထံမှ သိရသည်။", "ဇူလိုင်လ ၁၈ ရက်နေ့ နံနက် ၅ နာရီခန့်တွင် အကြမ်းဖက် စစ်တပ်၏ တပ်မ ၇၇ နှင့် နယ်ခြားစောင့်တပ် B.G.F တို့ ပူးပေါင်းပြီး နိုကူးကျေးရွာကို ဝင်ရောက် စီးနင်းပြီး ပြည်သူပိုင် နေအိမ် ၂၇ လုံး၊ တဲ ၁၁ လုံး၊ စပါးကျီ ၁၆ လုံး၊ ထင်းစင် ၇ စင်၊ ဆိုင်ကယ် ၅ စီး၊ စက်ဘီး ၃ စီး၊ မီးစက် ၁ လုံးနှင့် ဝက်ခြံ ၁ ခြံတို့ကို မီရှို့ဖျက်ဆီးကာ လက်နက်ကြီး ၈ လုံး ပစ်ခတ်ခဲ့ကြောင်း သိရသည်။", "မီးရှို့ဖျက်ဆီးခံရသည့် နေအိမ် ၂၇ လုံး၏ ပိုင်ရှင်များမှာ စောကြည်စိုး ၊ စောလွဲ ၊ စောဝင်းနီ ၊ စောဂေါင်းလေး ၊ နော်တာအေးဖိုး ၊ တီးကော်လာသူး ၊ စောစံချို (၈) စောသာကြည်ဦး ၊ စောစန်းအောင် ၊ နော်ချိုဖိုး ၊ နော်နေဘူမူး ၊ စောဝါး ၊ နော်ဝါးဝါး ၊ စောစတိုင် ၊ နော်ကြူကြူမြင့် ၊ စောမြတ်ထွန်း ၊ စောအယ်ဂေထူး ၊ စောမောင်ကျား ၊ စောမောင်ဒုတ် ၊ စောဘိုးဘိုး ၊ စောဇော်ဝင်း ၊ စောခွါးခွါး ၊ စောမောင်ဝါး ၊ နော်စိန်စိန် ၊ နော်ပန်းငွေ ၊ စောစောဂေ နှင့် စောရွှေဝါထွန်း တို့ဖြစ်ကြောင်း သိရသည်။", "မီးရှို့ဖျက်ဆီးခံရသည့် တဲ ၁၁ လုံး၏ ပိုင်ရှင်များမှာ စောကြည်စိုး ၊ နော်တာအေးဖိုး ၊ တီးကော်လာသူး ၊ နော်ချိုဖိုစောအောင်ချို ၊ စောနေဘူမူး ၊ စောဝါး ၊ စောစတိုင် ၊ စောဝါးတူ ၊ စောဘိုးဘိုး ၊ စောကစယ်ခို တို့ဖြစ်ကြောင်း၊ ထို့ပြင် စောစန်းအောင် ၊ စောသံတုံး ၊ စောသာလွဲ ၊ စေသာဘိုးဘိုး နှင့် စောအယ်ဂေထူး တို့ ၏ ဆိုင်ကယ် (၅) စီး နှင့် စောဖိုးဒစော ဘိုးဘိုး ၏ စက်ဘီး ၃ စီးကိုလည်း မီးရှို့ဖျက်ဆီးခဲ့ကြောင်း သိရှိရသည်။", "အဆိုပါ နိုကူးကျေးရွာသည် ၂၀၂၂ ခုနှစ် အစောပိုင်း ကတည်းက စတင်ကာ ဒေသပြည်သူများ စစ်ဘေးရှောင်နေရပြီး လက်ရှိချိန်အထိ ကျေးရွာအတွင်းသို့ ပြည်လည် နေထိုင်နိုင်ခြင်းမရှိသေးကြောင်း၊ KNU မူးမြို့နယ်အတွင်းရှိ စစ်ဘေးရှောင်များ ပြည်သူများ အတွက် အရေးပေါ် လူသားချင်း စာနာထောက်ထားမှု ဆိုင်ရာအကူအညီများ ပေးလိုလျှင် ကေအဲန်ယူ−သတင်းနှင့် ပြန်ကြားရေး (ဗဟို) သို့မဟုတ် ကရင်ပြည်တွင်းနေရပ် စွန့်ခွာ ရသူများကော်မတီ (C.I.D.K.P) သို့ ဆက်သွယ်ကူညီနိုင်ကြောင်း KNU −ဗဟို က ထုတ်ပြန်ထားသည်။"]
https://yktnews.com/2023/07/115402/	KNU လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်မှုကြောင့် ရွာပေါင်း ၄၁ ရွာမှ သောင်းနှင့်ချီသော ပြည်သူများ ထွက်ပြေး တိမ်းရှောင်နေရ	["KNU လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်မှုကြောင့် ရွာပေါင်း ၄၁ ရွာမှ သောင်းနှင့်ချီသော ပြည်သူများ ထွက်ပြေး တိမ်းရှောင်နေရ", "ရန်ကုန်၊ ဇူလိုင် ၂၉", "KNU လယ်ဒိုမြို့နယ်ရှိ ကျေးရွာကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်မှုကြောင့် ကျေးရွာပေါင်း ၄၁ ရွာမှ သောင်းနှင့် ချီသော ပြည်သူများ ဘေးလွတ်ရာသို့ ထွက်ပြေး တိမ်းရှောင်နေရကြောင်း KNU ဗဟိုထံမှ သိရသည်။", "ဇူလိုင်လ ၂၅ ရက်နေ့ ည ၇ နာရီခန့်တွင် လယ်ဒိုမြို့နယ်၊ ခရုကုန်းရွာ၌ ကရင် အမျိုးသားလွတ်မြောက်ရေးတပ်မတော် KNLA တပ်ရင်း ၉လက်အောက်ခံတပ်ဖွဲ့များနှင့် အကြမ်းဖက် စစ်တပ်တို့ တိုက်ပွဲဖြစ်ပွားပြီး စစ်သား ၁ ဦး သေဆုံးကာ ၆ ဦး ထိခိုက် ဒဏ်ရာရရှိခဲ့ကြောင်း၊ တိုက်ပွဲဖြစ်ပွားပြီး နောက် ပိန်းဇလုပ်အခြေစိုက် ခလရ-၂၆၄ တပ်ရင်း အနီးအနားရှိ ကျေးရွာများအတွင်းသို့ လက်နက်ကြီးများဖြင့် အလုံးရေ အများအပြား ပစ်ခတ်ခဲ့ကြောင်း သိရှိရသည်။", "ဇူလိုင်လ ၂၆ ရက်နေ့ နံနက် ၅ နာရီခွဲခန့်တွင် ရေတွင်းကုန်းကျေးရွာ သင်္ချိုင်းကုန်းတွင် ကရင်အမျိုးသားလွတ်မြောက်ရေးတပ်မတော် KNLA တပ်ရင်း ၉ လက်အောက်ခံ တပ်ဖွဲ့များနှင့် အကြမ်းဖက် စစ်တပ်တို့ အကြား နှစ်ဖက် ထိတွေ့တိုက်ပွဲ ဖြစ်ပွားခဲ့ပြီး စစ်တပ်ဘက်မှ စစ်သား ၆ ဦး သေဆုံးပြီး ၃၀ ဦးဒဏ်ရာရရှိကာ စစ်သား အလောင်း ၇ လောင်းနှင့် လက်နက် ခဲယမ်းများ သိမ်းဆည်းရရှိခဲ့ကြောင်း သိရသည်။", "ဇူလိုင်လ ၂၆ ရက်နေ့ ညနေ ၃ နာရီ ၃၀ မိနစ် မှ ၅ နာရီဝန်းကျင်အတွင်း ပိန်းဇလုပ် အခြေစိုက် ခလရ-၂၆၄ တပ်ရင်းက ရေတွင်းကုန်းရွာအတွင်းကို လက်နက်ကြီး ၈ လုံး ပစ်ခတ်ခဲ့ပြီး ရေတွင်းကုန်းရွာသား အသက် ၃၈ နှစ်အရွယ် ဇော်ဝင်းနိုင် ထိခိုက် ဒဏ်ရာရရှိခဲ့ကြောင်း၊ လက်နက်ကြီးဖြင့် ပစ်ခတ်ပြီးနောက် အကြမ်းဖက် စစ်တပ် စစ်ကြောင်း ရွာအတွင်းဝင်ရောက်လာစဥ် ထိခိုက် ဒဏ်ရာရရှိခဲ့သော ကိုဇော်ဝင်းနိုင်ကို ရိုက်နှက်ထိုးကြိတ်ထားခဲ့ကြောင်း သိရှိရသည်။", "ယင်းသို့ တိုက်ပွဲများနှင့် အကြမ်းဖက် စစ်တပ်၏ ကျေးရွာများကို လက်နက်ကြီးများဖြင့် ပစ်ခတ်မှုကြောင့် အင်းပရိ၊ ကျောင်းကုန်း၊ ရေတွင်းကုန်း၊ ကန်ကလေး၊ ဝါချဲ၊ ပိန်းဇလုပ်ရွာမ၊ ပိန်းဇလုပ်မြို့၊ ပေါက်ကုန်း၊ ခင်ကန့်လန့်၊ ကညင်ကျိုး၊ ငဖယ်အင်း၊ ဘုရားငုတ်တို၊ တောင်ခင်၊ ကြိတ်ကွင်း၊ အလှိုင်၊ နွားရေချောင်း၊ သူဌေးကုန်း၊ ဘာဘူကုန်း၊ သာယာကုန်း၊ ဇီးကုန်း၊ ချွဲတလဲ၊ သမင်အင်းကုန်း၊ ဖျံတလင်း၊ ဘောဒီကွင်း၊ သင်္ကန်းချောင်း၊ ဝဲပျံကုန်း၊ ဇီးရေတွင်း၊ စဉ့်အိုးလာ၊ ပေါက်ပင်ကုန်း၊ နံဇ၊ တလဲခင်၊ ဖိုးတ၊ ချောင်းဝ၊ လက်ခံ၊ ဒိုးတန်း၊ ကျောက်စရစ်အနောက်ဘက်ကမ်း၊ နတ်တလင်း၊ ခြောက်သဲစု၊ ရှားစု၊ နတ်စင်ကုန်း၊ ဇရပ်ကုန်း စသည့်ကျေးရွာများမှ ပြည်သူများ ဘေးလွတ်ရာသို့ ထွက်ပြေးတိမ်းရှောင်ရကြောင်း သိရသည်။", "အဆိုပါ ကျေးရွာ ၄၁ ရွာအနက်မှ နတ်စင်ကုန်း၊ ငါးဖယ်အင်း၊ ကန်ကလေး၊ ဝါချဲ၊ ဇရပ်ကုန်း၊ ခင်ကန့်လန့်၊ ကျောင်းကုန်း၊ ပိန်းဇလုပ်ရွာမ၊ လက်ခံနှင့် ကညင်ကျိုးစသည့် ကျေးရွာပေါင်း ၁၀ ရွာမှ အိမ်ခြေစုစုပေါင်း ၁၆၅၅ အိမ်၊ ကျား ၃၇၆၄ ဦး၊ မ ၄၀၆၃ ဦး၊ လူဦးရေ စုစုပေါင်း ၇၉၉၂ ဦးရှိပြီး ကျန်ကျေးရွာများ၏ အိမ်ခြေစာရင်းနှင့် လူဦးရေစာရင်းကို ပြုစုနေဆဲဖြစ်ကြောင်း KNU ဗဟိုက ထုတ်ပြန်ထားသည်။"]
https://yktnews.com/2023/12/136749/	KNU လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ၃ ရက်ဆက် ပစ်ခတ်မှု ပြည်သူ ၂ ဦးသေဆုံး၊ ပြည်သူ ၄ ဦးကိုလည်း စစ်တပ်က အကြောင်းမဲ့ ဖမ်းဆီး	["KNU လယ်ဒိုမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ၃ ရက်ဆက် ပစ်ခတ်မှု ပြည်သူ ၂ ဦးသေဆုံး၊ ပြည်သူ ၄ ဦးကိုလည်း စစ်တပ်က အကြောင်းမဲ့ ဖမ်းဆီး", "ရန်ကုန်၊ ဒီဇင်ဘာ ၂၁", "ကရင်ပြည်နယ်၊ KNU လယ်ဒိုမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးများဖြင့် ၃ ရက်ဆက် ပစ်ခတ်မှု ပြည်သူ ၂ ဦးသေဆုံးပြီး ပြည်သူ ၄ ဦးကိုလည်း စစ်တပ်က အကြောင်းမဲ့ ဖမ်းဆီးသွားကြောင်း KNU ဗဟိုက ထုတ်ပြန်ထားသည်။", "ဒီဇင်ဘာလ ၁၇ ရက်နေ့ နံနက် ၆ နာရီ ၃၀ မိနစ်မှ ည ၁၀ နာရီကျော်အထိ အကြမ်းဖက် စစ်တပ်၏ ခလရ−၂၆၄ တပ်စခန်းက ၁၂၀ မမ လက်နက်ကြီးများဖြင့် တောင်ခင်ကျေးရွာကို ၂ လုံး၊ အလယ်ကျေးရွာကို ၅ လုံး၊ ငဖယ်အင်းကျေးရွာကို ၃ လုံး၊ သူဌေးကုန်းကျေးရွာကို ၈၁ မမလက်နက်ကြီး ၁၀ လုံး၊ ၁၅၅ မမ လက်နက်ကြီးများဖြင့် လှေတန်းကျွန်းကြီးကျေးရွာကို ၄ လုံး၊ ကညင်ကျိုးကျေးရွာကို ၂ လုံး၊ ရေတွင်းကုန်း ကျေးရွာကို ၂ လုံး လက်နက်ကြီး ၂၈ လုံးခန့်ဖြင့် ပစ်ခတ်တိုက်ခိုက်ခဲ့ကြောင်း သိရသည်။", "ဒီဇင်ဘာလ ၁၈ ရက်နေ့တွင် ရေတွင်းကုန်းကျေးရွာအတွင်းကို ၈၁ မမ လက်နက်ကြီး ၃ လုံးဖြင့် ပစ်ခတ်ခဲ့ပြီး နတ်တလင်းကျေးရွာမှ မြို့ပေါ်ကို ဈေးဝယ်ရန်သွားသည့် မောင်ယဉ်ထွေး၊ မောင်စိုးမင်းသူ၊ မောင်လင်းလင်းထွန်းနှင့် ဒဝယ်ပေါက် တို့ကို အကြောင်းမဲ့ ဖမ်းဆီးခဲ့ကာ မောင်ယဉ်ထွေးနှင့် ဒဝယ်ပေါက် ၂ ဦးကိုသာ ပြန်လွတ်ပေးပြီး ကျန် ၂ ဦးကို လက်ရှိချိန်ထိ ဖမ်းဆီး ထားကြောင်း သိရှိရသည်။", "ဒီဇင်ဘာလ ၁၉ ရက်နေ့ ညနေ ၅ နာရီ ၃၀ မိနစ်ခန့်တွင် အကြမ်းဖက် စစ်တပ်က ဘာဘူကုန်းကျေးရွာမှနေ၍ သူဌေးကုန်းကျေးရွာ အတွင်းကို လက်နက်ကြီး ၂ လုံး ပစ်ခတ်ခဲ့ရာ သူဌေးကုန်းကျေးရွာရှိ ဒေါ်ညို၏ နေအိမ်ပေါ်ကို ကျရောက် ပေါက်ကွဲခဲ့သောကြောင့် အသက် ၆၇ နှစ်အရွယ် ဒေါ်ညို ပွဲချင်းပြီးသေဆုံးခဲ့ပြီး သမီးဖြစ်သူ အသက် ၃၇ နှစ်အရွယ် မအိသည် ကျောက်တံခါးဆေးရုံတွင် ထပ်မံသေဆုံးခဲ့ကာ မြေးဖြစ်သူ အသက် ၄ နှစ်အရွယ် မပုံပုံ လက်နက်ကြီး ကျည်စထိမှန်၍ ကျောက်တံခါး ဆေးရုံတွင် ဆေးကုသမှု ခံယူနေရကြောင်း သိရသည်။"]
https://yktnews.com/2023/05/102041/	KNU လယ်ဒိုမြို့နယ်ရှိ စာသင်ကျောင်း၊ ဘုရားကျောင်းအပါအဝင် နေအိမ် ၄၀ ကျော်ကို စစ်တပ်က မီးရှို့ဖျက်ဆီး	["KNU လယ်ဒိုမြို့နယ်ရှိ စာသင်ကျောင်း၊ ဘုရားကျောင်းအပါအဝင် နေအိမ် ၄၀ ကျော်ကို စစ်တပ်က မီးရှို့ဖျက်ဆီး", "ရန်ကုန်၊‌ မေ ၁၁", "KNU – ကေအဲန်ယူ-ကရင်အမျိုးသားအစည်းအရုံး ကော်သူးလေအုပ်ချုပ်နယ်မြေ၊ ခလယ်လွီထူခရိုင် တပ်မဟာ ၃ ၊ လယ်ဒိုမြို့နယ် အတွင်း၌ အကြမ်းဖက်စစ်တပ်က စာသင်ကျောင်း၊ ဘုရားကျောင်းအပါ အဝင်နေအိမ် အလုံး ၄၀ ကျော်ကို မီးရှို့ဖျက်ဆီးခဲ့ကြောင်း KNU ဗဟိုထံမှ သိရသည်။", "မေလ၉ ရက် နံနက် ၅ နာရီခွဲခန့်က ခလယ်ထွီခရိုင် တပ်မဟာ ၃ အတွင်းသို့ စစ်ကြောင်းထိုးဝင်ရောက် လာသော အကြမ်းဖက်စစ်တပ်မှ ပိုးလိုနိုဖိုးကျေးရွာမှ နေအိမ် ၂ လုံး၊ လယ်ဝိုင်းကြီးကျေးရွာမှ ရွာလုံး ကျွတ် ၄၂ လုံး၊ စာသင်ကျောင်းတစ်ကျောင်း၊ နှစ်ခြင်းခရစ်ယာန်ဘုရားကျောင်း၊ မူကြိုကျောင်းနှင့် ဘုံ ပစ္စည်းထားရာနေရာ အဆောက်အဦးအားလုံးကို မီးရှို့ဖျက်ဆီးခဲ့ကြောင်း သိရသည်။", "အလားတူ မေလ ၄ ရက်နေ့ကလည်း ကေအဲန်ယူ-မူးမြို့နယ်၊ ရန်မျိုးအောင်ကျေးရွာတွင်းသို့ အကြမ်းဖက် စစ်တပ်က လက်နက်ကြီးပစ်ခတ်မှုကြောင့် နေအိမ် ၁၈ လုံး မီးလောင် ပြာကျခဲ့ကြောင်း KNU ဗဟိုက ထုတ်ပြန်ချက်တွင် ဖော်ပြထားသည်။", "နေအိမ်များမီးလောင်မှုကို ငြှိမ်းသတ်ရန် ကျေးရွာနေပြည်သူလူထုမှ ကျေးရွာအတွင်း ပြန်လည် ဝင် ရောက် ရန် ကြိုးစားခဲ့သော်လည်း အကြမ်းဖက်စစ်တပ်မှ ကျေးရွာအတွင်း နေထိုင်စောင့်ကြည့်နေသဖြင့် နေအိမ်မပြန်ရဲပဲ နေအိမ်အသုံးအဆောင်ပစ္စည်းများအားလုံး မီးလောင်ပြာကျခဲ့ရသည်ဟု ဆိုသည်။", "အကြမ်းဖက်စစ်တပ်မှ နေအိမ်များမီးရှို့ဖျက်ဆီးခြင်း၊ လက်နက်ကြီးများဖြင့် ပစ်ခတ်ခြင်း၊ တွေ့ရာလူ ဖမ်း ဆီးနှိပ်စက်ခြင်း တို့ကြောင့် KNU – ကေအဲန်ယူ – လယ်ဒိုမြို့နယ်၊ လယ်ဝိုင်းကြီးကျေးရွာနှင့် ပိုးလိုးနိုဖိုး ကျေးရွာ၌ နေထိုင်သူ ပြည်သူ ၁၂၀၆ ဦး၊ ကေအဲန်ယူ−မူးမြို့နယ်၊ ရန်မျိုးအောင်ကျေးရွာတွင် နေထိုင်သူ ပြည်သူ ၁၀၂၀ ဦးတို့မှာ ၂၀၂၂ ခုနှစ်၊ ဇွန်လ ၂၅ ရက်နေ့မှ ယနေ့အထိ ကျေးရွာများအတွင်းသို့ ပြန်လည် ဝင်ရောက်နိုင်ခြင်းမရှိပဲ ထွက်ပြေးတိမ်းရှောင်နေရဆဲဖြစ်ကြောင်း သိရသည်။"]
https://yktnews.com/2023/09/123316/	KNU ဝင်းရေးနှင့် ကျိုက်ထို မြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး နေအိမ်များ ထိခိုက်ပျက်စီး	["KNU ဝင်းရေးနှင့် ကျိုက်ထို မြို့နယ်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၁ ဦးသေဆုံးပြီး နေအိမ်များ ထိခိုက်ပျက်စီး", "ရန်ကုန်၊ စက်တင်ဘာ ၂၀", "KNU ဝင်းရေးမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်မှုကြောင့် ပြည်သူ ၁ ဦးသေဆုံးပြီး နေအိမ်များ ပျက်စီးကာ ပြည်သူပိုင် ပစ္စည်းများကို မွှေနှောက်ဖျက်ဆီးသွားကြောင်း ကေအဲန်ယူ−ဗဟို က ထုတ်ပြန်ထားသည်။", "စက်တင်ဘာလ ၁၄ ရက်နေ့တွင် ဝင်းရေးမြို့နယ်ရှိ တံခွန်တိုင် ရဲစခန်းကို အင်အားဖြည့်တင်းရန် စစ်ကြောင်းထိုး ဝင်ရောက်လာသည့် အကြမ်းဖက် စစ်တပ်၏ ကျိုက်ထို တပ်မ ၄၄ လက်အောက်ခံ ခလရ-၂ ၊ အမတ-၃၁၈ (အဘစ်အမြှောက်တပ်) ၊ အရှေ့တောင်တိုင်း စစ်ဌာနချုပ် လက်အောက်ခံ BGF တပ်ရင်း ၁၀၂၁ ၊ BGF တပ်နယ် ၃ စသည့် စစ်ကြောင်းကို KNLA – တပ်ရင်း ၁၆ ၊ တော်လှန်ရေး ပူးပေါင်း တပ်ဖွဲ့များက ခုခံ တိုက်ခိုက်ခဲ့ရာ နံနက် ၈ နာရီခန့်က စတင်ပြီး ထိတွေ့ ပစ်ခတ်မှုများ ဖြစ်ပွားခဲ့ကြောင်း သိရသည်။", "အကြမ်းဖက် စစ်တပ်က စစ်ကြောင်းထိုး လာသည့်အတွက် ဝင်းရေးမြို့နယ် ခလယ်အုပ်စု နှင့် တံခွန်တိုင်ကျေးရွာအုပ်စု ပြည်သူ ၁ သောင်းကျော်ခန့်သည် နေအိမ်များကို စွန့်ခွာ ထွက်ပြေးတိမ်းရှောင် ခဲ့ရကြောင်း သိရှိရသည်။", "အဆိုပါ အကြမ်းဖက် စစ်တပ် စစ်ကြောင်းသည် စစ်ဘေးရှောင် ပြည်သူများ၏ ကျေးရွာအတွင်း နေရာယူ တပ်စွဲထားကာ ပြည်သူပိုင် အိုးအိမ်များကို ဝင်ရောက် ဖျက်ဆီးခြင်း၊ အိမ်တွင်းရှိ ပစ္စည်းမှန်သမျှ မွှေနှောက်ဖျက်ဆီးခြင်း၊ တန်ဖိုးကြီး ပစ္စည်းများကို ယူဆောင်သွားကြောင်း သိရသည်။", "စက်တင်ဘာလ ၁၄ ရက် မှ စက်တင်ဘာလ ၁၈ ရက်နေ့ထိ ဝင်းရေးမြို့နယ်အတွင်းရှိ ကျေးရွာများကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်ခြင်းကြောင့် အိမ်ခြေပေါင်း ၅၀ ဝန်းကျင်ခန့် ထိမှန် ပျက်စီးခဲ့ပြီး စက်တင်ဘာလ ၁၇ ရက်နေ့ မွန်းလွဲ ၁ နာရီခန့်တွင်လည်း ဝင်းရေးမြို့နယ်၊ ခလယ်ကျေးရွာ ရပ်ကွက် ၂ နေ စောတင်ထူးအောင် ၄၀ နှစ်သည် ၎င်း၏ နေအိမ်၌ အကြမ်းဖက် စစ်တပ်က ပစ်ခတ်သော လက်နက်ကြီး ကျည်စ ထိမှန်ကာ သေဆုံးခဲ့ကြောင်း သိရှိရသည်။", "အကြမ်းဖက် စစ်တပ်နှင့် KNLA – ပူးပေါင်းတပ်ဖွဲ့များအကြား နှစ်ဖက် ထိတွေ့ ပစ်ခတ်မှုများ ဖြစ်ပွားနေသည့်အတွက် စစ်ဘေးရှောင် ပြည်သူများသည် မိုးအဆက်မပြတ်ရွာသွန်းမှုနှင့် တောင်ကျရေများ ပြင်းထန်စွာ စီးဆင်းနေမှုများကြောင့် နေရာထိုင်ခင်းများအတွက် အမိုးအကာများ လုံလောက်မှု မရှိသည့်အပြင် စစ်ဘေးရှောင် စခန်းများမရှိသည့်အတွက် အခက်အခဲများစွာနှင့် ရင်ဆိုင်နေရကြောင်း၊ စစ်ဘေးရှောင် ပြည်သူများ၏ စားဝတ်နေရေးအတွက် ရိက္ခာများ၊ ကျန်းမာရေးဆိုင်ရာအတွက် ဆေးဝါးများနှင့် ကုသမှုများ အရေးပေါ် လိုအပ်လျက်ရှိကြောင်း သိရသည်။", "ထို့ပြင် မွန်ပြည်နယ်၊ ကျိုက်ထိုမြို့နယ်ရှိ စောင်နိုင်ကြီးရွာကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ရာ နေအိမ် ၁ လုံးပျက်စီးခဲ့ကြောင်း ကေအဲန်ယူ−ဗဟို ထံမှ သိရသည်။", "စက်တင်ဘာလ ၁၇ ရက်နေ့ နံနက် ၁၀ နာရီခန့်တွင် ကျိုက်ထိုမြို့နယ်၊ ဝင်းကလောရွာ အတွင်း လာရောက် တပ်စွဲထားသော အကြမ်းဖက် စစ်တပ် အမှတ် ၆၀၂ အမြောက် တပ်ရင်း ဂိတ်စခန်း တပ်ဖွဲ့ဝင်များ စောင်နိုင်ကြီးကျေးရွာအတွင်း လက်နက်ကြီး ၂ လုံး ပစ်ခတ်ခဲ့ပြီး နေအိမ် ၁ လုံး ထိမှန် ပျက်စီးခဲ့ကြောင်း သိရှိရသည်။"]
https://yktnews.com/2023/07/111013/	KNU ဝင်းရေးမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်မှု ထောင်နှင့်ချီသော ပြည်သူများ ထွက်ပြေး တိမ်းရှောင်နေရ	["KNU ဝင်းရေးမြို့နယ်ရှိ ကျေးရွာများကို စစ်တပ်က လက်နက်ကြီးများဖြင့် ပစ်ခတ်မှု ထောင်နှင့်ချီသော ပြည်သူများ ထွက်ပြေး တိမ်းရှောင်နေရ", "ရန်ကုန်၊ ဇူလိုင် ၃", "KNU ဝင်းရေးမြို့နယ်ရှိ ကျေးရွာများကို အကြမ်းဖက် စစ်တပ်က လက်နက်ကြီးများဖြင့် ပစ်ခတ်ခဲ့သောကြောင့် ထောင်နှင့်ချီသော ပြည်သူများ ထွက်ပြေး တိမ်းရှောင်နေရကြောင်း တောင်ပိုင်းစစ်ဒေသ၊ စစ်ဒေသခွဲ အမှတ် ၃၊ ဒုစစ်ဆင်ရေးမှူးရုံးမှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၂၈ ရက်နေ့မှ စတင်ကာ အကြမ်းဖက် စစ်တပ်၏ မုဒုံမြို့နယ်၊ အဘစ်ကျေးရွာ အခြေစိုက် အမြောက်တပ် ၃၁၈ က ၁၂၂ ဟောင်ဝစ်ဇာအမြောက်များ၊ ၁၂၀ မမ စိန်ပြောင်းများဖြင့် ခလယ်ကျေးရွာ၊ တံခွန်တိုင်ကျေးရွာ၊ ပုလိန်မြို့ဟောင်းနှင့် ငြိမ်းချမ်းမြိုင်ရွာတို့ကို ပစ်ခတ်ခဲ့ပြီး ကျေးရွာအနီးနား ဝန်းကျင် ကျရောက် ပေါက်ကွဲခဲ့သောကြောင့် ဒေသခံ ပြည်သူများ ထွက်ပြေးတိမ်းရှောင်နေရကြောင်း သိရသည်။", "ဇူလိုင်လ ၂ ရက်နေ့ နံနက် ၁၀ နာရီ ၄၅ မိနစ်ခန့်တွင် အမတ ၃၁၈ က ပုလိန်မြို့ဟောင်းကျေးရွာအတွင်း ၁၂၂ ဟောင်ဝစ်ဇာ အမြောက်များနှင့် အကြောင်းမဲ့ ပစ်ခတ်တိုက်ခိုက်ခဲ့ပြီး ကျေးရွာအတွင်း ကျရောက် ပေါက်ကွဲခဲ့ကြောင်း သိရသည်။", "အကြမ်းဖက် စစ်တပ်က အရပ်သားများကို ပစ်မှတ်ထားပြီး ကျေးရွာအနီးအနား ဝန်းကျင်ကို အမြောက်ကြီးများနှင့် အချိန်မရွေး ပစ်ခတ်ခဲ့သောကြောင့် ပုလိန်၊ ခလယ်၊ တံခွန်တိုင်နှင့် နန်းသိုင်းထွန်ကျေးရွာမှ ပြည်သူ ၁၀၀၀ ကျော် ဘေးလွတ်ရာသို့ ထွက်ပြေး တိမ်းရှောင်နေရကြောင်း သိရှိရသည်။", "အကြမ်းဖက် စစ်တပ်၏ လက်နက်ကြီးလွတ်ရာကို ထွက်ပြေးတိမ်းရှောင်နေရသည့် ဒေသ ပြည်သူများ စားဝတ်နေရေး ခက်ခဲမှုရှိလာခြင်းကြောင့် မိုးဆက်တိုက်ရွာသွန်းနေမှုကြောင့် ကျန်းမာရေးဆိုင်ရာ အရေးပေါ်အကူအညီများလည်း လိုအပ်လျက်ရှိကြောင်း၊ ဇွန်လ ၁၉ ရက်နေ့ကလည်း အဘစ်အမြောက်တပ်မှ ပစ်ခတ်လိုက်တဲ့ လက်နက်ကြီးကျည်များ တံခွန်တိုင်ကျေးရွာထဲသို့ ကျရောက် ပေါက်ကွဲခဲ့ပြီး အသက် ၁၆ နှစ်ခန့်ကလေးတစ်ဦးနဲ့ အသက် ၁၈ နှစ်အရွယ်လူငယ်တစ်ဦး ကျည်စထိမှန်ဒဏ်ရာရရှိခဲ့ကြောင်း သိရသည်။", "အဆိုပါ အကြမ်းဖက်စစ်တပ်၏ လက်နက်ကြီး လွတ်ရာကို ထွက်ပြေး တိမ်းရှောင်နေရသည့် ဒေသ ပြည်သူများကို အကူအညီ ပေးနိုင်ရေး အတွက် ဒုစစ်ဒေသခွဲမှူးရုံးအနေနှင့် ဝင်းရော်ဒေသ အရေးပေါ် စစ်ရှောင်ကူညီရေးကော်မတီ (အောက်ပိုင်း)တို့ ဆက်သွယ်ဆောင်ရွက်လျက်ရှိကြောင်း တောင်ပိုင်းစစ်ဒေသ၊ စစ်ဒေသခွဲ အမှတ် ၃၊ ဒုစစ်ဆင်ရေးမှူးရုံးမှ တာဝန်ရှိသူ တစ်ဦးကပြောဆိုသည်။"]
https://yktnews.com/2024/01/140727/	KNU အုပ်ချုပ်နယ်မြေတွင် ၂၀၂၃ ခုနှစ်အတွင်း တိုက်ပွဲပေါင်း ၄၆၀၀ ကျော်ဖြစ်ပွားပြီး စစ်ကောင်စီ တပ်သား ၅၀၀၀ ကျော်သေဆုံး	["KNU အုပ်ချုပ်နယ်မြေတွင် ၂၀၂၃ ခုနှစ်အတွင်း တိုက်ပွဲပေါင်း ၄၆၀၀ ကျော်ဖြစ်ပွားပြီး စစ်ကောင်စီ တပ်သား ၅၀၀၀ ကျော်သေဆုံး", "ရန်ကုန်၊ ဇန်နဝါရီ ၁၈", "KNU−ကရင်အမျိုးသားအစည်းအရုံး အုပ်ချုပ်နယ်မြေ၌ ၂၀၂၃ ခုနှစ်အတွင်း တိုက်ပွဲပေါင်း ၄၆၀၀ ကျော်ဖြစ်ပွားခဲ့ပြီး စစ်ကောင်စီတပ်သား ၅၀၀၀ ကျော်သေဆုံးခဲ့ကြောင်း KNU ဗဟိုက ထုတ်ပြန်ထားသည်။", "KNU−ကရင်အမျိုးသားအစည်းအရုံး၊ ကော်သူးလေအုပ်ချုပ်နယ်မြေများ အတွင်းကို ဝင်ရောက် ကျူးကျော်တပ်စွဲထားသော အကြမ်းဖက် စစ်ကောင်စီ တပ်သားများနှင့် ကရင်အမျိုးသား လွတ်မြောက်ရေးတပ်မတော် (K.N.L.A) ၊ ကရင်အမျိုးသား ကာကွယ်ရေးတပ်ဖွဲ့ (K.N.D.O) တို့၏ ဦးဆောင်မှုအောက်ရှိ တော်လှန်ရေး ပူးပေါင်းတပ်ဖွဲ့ဝင်များအကြား စခန်းသိမ်းတိုက်ပွဲ၊ ရင်ဆိုင်တိုက်ပွဲ၊ ပျောက်ကြားတိုက်ပွဲ နှင့် ဒရုန်းစစ်ဆင်ရေး တိုက်ပွဲကြီး တိုက်ပွဲငယ် စုစုပေါင်း ၄၆၂၃ ကြိမ်မနည်း ဖြစ်ပွားခဲ့ကြောင်း သိရသည်။", "ယင်းတိုက်ပွဲများအတွင်း အကြမ်းဖက် စစ်တပ်ဘက်မှ အရာရှိ၊ အရာခံ၊ တပ်သား စုစုပေါင်း ၅၀၀၅ ဦး သေဆုံးခဲ့ပြီး ၃၃၄၅ ဦး ထိခိုက်ဒဏ်ရာရရှိခဲ့ကြောင်း၊ ကရင်အမျိုးသား လွတ်မြောက်ရေး တပ်မတော် (K.N.L.A) နှင့် ကရင်အမျိုးသား ကာကွယ်ရေးတပ်ဖွဲ့ (K.N.D.O) တို့၏ ဦးဆောင်မှု အောက်ရှိ တော်လှန်ရေးပူးပေါင်းတပ်ဖွဲ့ဝင်များဘက်မှ တိုင်းပြည်နှင့် လူမျိုးအတွက် ၁၅၄ ဦး မြင့်မြတ်စွာ အသက်ပေးလှူခဲ့ရပြီး ၅၉၇ ဦး ထိခိုက်ဒဏ်ရာရရှိခဲ့ကြောင်း သိရသည်။", "တိုက်ပွဲများအတွင်း အဖက်ဖက်မှ ရှုံးနိမ့်လာသော အကြမ်းဖက် စစ်ကောင်စီတပ်သားများသည်ဟပြည်သူလူထုအပေါ် အညှိုးကြီးစွာ ပစ်မှတ်ထားပြီး လက်နက်ကြီး ပစ်ခတ် တိုက်ခိုက်မှုများ၊ လေကြောင်းတိုက်ခိုက်မှုများနှင့် အမျိုးမျိုးသော အကြမ်းဖက် လုပ်ရပ်များကို တစ်နေ့ တစ်ခြား တိုးမြှင့် လုပ်ဆောင်ခဲ့သောကြောင့် ကော်သူးလေအုပ်ချုပ် နယ်မြေအတွင်း ၂၀၂၁ ခုနှစ်မှ ၂၀၂၃ ခုနှစ်အထိ နေရပ်စွန့် ခွာ ထွက်ပြေး တိမ်းရှောင်ရသူ ၇၅၁၆၆၉ ဦးအထိရှိလာပြီဖြစ်ကြောင်း KNU ဗဟိုက ထုတ်ပြန် ထား သည်။"]
https://yktnews.com/2023/10/126017/	KNU အုပ်ချုပ်နယ်မြေများ၌ ၉ လတာ ဖြစ်ပွားခဲ့သော တိုက်ပွဲများအတွင်း စစ်တပ်ဘက်မှ အရာရှိ၊ အရာခံများအပါအဝင် စစ်သား ၄၀၀၀ နီးပါး သေဆုံး	["KNU အုပ်ချုပ်နယ်မြေများ၌ ၉ လတာ ဖြစ်ပွားခဲ့သော တိုက်ပွဲများအတွင်း စစ်တပ်ဘက်မှ အရာရှိ၊ အရာခံများအပါအဝင် စစ်သား ၄၀၀၀ နီးပါး သေဆုံး", "ရန်ကုန်၊ အောက်တိုဘာ ၁၁", "ကေအဲန်ယူ-ကရင်အမျိုးသားအစည်းအရုံး ကော်သူးလေအုပ်ချုပ်နယ်မြေများ၌ ၉ လတာ ဖြစ်ပွားခဲ့သော တိုက်ပွဲများအတွင်း အကြမ်းဖက် စစ်တပ်ဘက်မှ အရာရှိ၊ အရာခံများ အပါအဝင် တပ်သား ၄၀၀၀ နီးပါးသေဆုံးခဲ့ကြောင်း KNU ဗဟိုက ထုတ်ပြန်ထားသည်။", "၂၀၂၃ခုနှစ်၊ ဇန်နဝါရီလ ၁ ရက်နေ့မှ စက်တင်ဘာလ ၃၀ ရက်နေ့အထိ ကေအဲန်ယူ-ကရင်အမျိုးသား အစည်းအရုံး ကော်သူးလေ အုပ်ချုပ်နယ်မြေများ အတွင်း ကရင်အမျိုးသား လွတ်မြောက်ရေး တပ်မတော် (K.N.L.A)၊ ကရင်အမျိုးသား ကာကွယ်ရေးတပ်ဖွဲ့ (K.N.D.O) တို့နှင့် အာဏာသိမ်း အကြမ်းဖက် စစ်တပ်တို့ အကြား တိုက်ပွဲကြီး တိုက်ပွဲငယ်ပေါင်း ၃၅၇၀ ကြိမ်ဖြစ်ပွားခဲ့ကာ အကြမ်းဖက် စစ်တပ်ဘက်မှ အရာရှိ၊ အရာခံများအပါအဝင် တပ်သားပေါင်း ၃၈၆၅ ဦးသေဆုံးခဲ့ပြီး ၂၂၆၀ ဦး ထိခိုက်ဒဏ်ရာရရှိခဲ့ကြောင်း သိရသည်။", "အဆိုပါ တိုက်ပွဲများအတွင်း ကရင်အမျိုးသားလွတ်မြောက်ရေးတပ်မတော် (K.N.L.A) ကရင်အမျိုးသား ကာကွယ်ရေးတပ်ဖွဲ့ (K.N.D.O) တို့ဘက်မှ တိုင်းပြည်နှင့်လူမျိုးအတွက် ၁၁၂ ဦး အသက်ပေးလှူခဲ့ရပြီး ၃၉၉ ဦး ထိခိုက်ဒဏ်ရာရရှိခဲ့ကြောင်း KNU ဗဟို ထုတ်ပြန်ချက်တွင် ဖော်ပြထားသည်။"]